text:
Oranjestad – Sra.Haidee Bermudes di Fundacion Movimiento ta bida hunto cu Ibisa a informa nos riba e projecto di Ban Move 30 Minuut esaki lo tuma lugar dia 6 di april proximo.Sra.Bermudes a duna di conoce cu esaki ta un proyecto relaciona cu dia nacional cual henter Aruba lo participa hunto y lo bay en relacion cu dia nacional Aruba Ban Move 30 minuut. Kiko e ta e ta pa pone henter Aruba move. Scolnan tambe ta participa cu canamento y otronan tambe lo bay cu otro deporte y akinan tambe 30 minuut,of ta subi sero of bay landa. E intencion ta pa move 30 minuut y mas. hopi vez nos poblacion ta demonstra cu nos no ta move hopi manera meser ta. Esaki ta e punto pa move 30 minuut lo bo ripara cuanto enfermedad lo bo preveni.
Sra.Bermudes via e grabacion ta sigi informa mas ..


c: text/html

text:
Diaranson mainta Minister di Turismo, Transporte, Sector Primario y Cultura Otmar Oduber a reuni cu alto ehecutivonan di Gol Dominicana cu a demostra hopi interes pa haci Aruba un hub di nan compania.
Minister Oduber a splica cu e encuentro aki ta uno hopi positivo, mirando e hecho cu pa 2 aña a bisa cu lo kier bay crea na aeropuerto di Aruba e facilidad pa un hub.
Insel Air a tuma e idea aki y awor ta mira mas y mas aerolineanan ta usando Aruba pa por yega otro destinacionnan.
Durante conversacion cu alto ehecutivonan di Gol, a demostra interes hopi grandi pa conversa cu Gobierno di Aruba riba e posibilidad pa crea un hub total di nan aerolinea y di nan negoshi na Aruba. Esaki lo bay crea sigur oportunidadnan hopi grandi pa Aruba, e mandatario a bisa.
Minister Oduber a splica cu e conversacionan ta den fase inicial na e momentonan aki , pero ta contento cu a haya e atencion di Gol, mas aun mirando cu nan interes tabata den e otro islanan tambe, pero ta sinti den e conversacion cu nan ta mira e potencial den Aruba uno mas fuerte.
Ya caba nan tabatin un conbersacion cu AAA pa a informanan di nan intencionnan, cual e screening a tuma lugar y por nota un interes hopi grandi pa Aruba , cu beneficionan hopi grandi .
A acorda durante reunion cu lo tuma 2 siman di tempo awor aki , caminda cada un partido lo bay prepara documentonan, lo prepara , un planificacion di kico Aruba por significa pa Gol y mescos kico Gol lo significa pa Aruba, Minister Oduber a splica.
E mandatario a bisa cu ta papiando di un hub cu lo mester sirbi henter centro America, Sur America y Norte America y naturalmente mirando cu Gol ta un partner di KLM/Air France cu ta trece cu ne pa e posibilidadnan pa Europa tambe cu ta mercadonan hopi importante pa Aruba.
Tambe Gol Dominicana ta partner di Delta Airlines na e momentonan aki pa Merca.
Esaki ta trece hopi posibilidadnan pa aerolineanan local tambe. Pues Insel Air tambe ta liga cu KLM y Gol Dominicana ta den e mes un famia y a mustra cu un Aruba Airlines y un Tiara lo por fit perfectamente tambe den henter e operacionnan cu tin.
Den e cuadro aki a papia cu dentro di e dos siman lo preprara un documento y a acorda cu a base di e documento aki lo por tuma un decision si e interesnan di ambos partido ta grandi y lo bay over e ora pa un ‘letter of intent’ , una bes cu esaki wordo discuti dentro di Gobierno, e mandatario a bisa.
Minister di Turismo y Transporte Otmar Oduber Gol Dominicana tin hopi interes den Aruba como un hub den CaribePosted: January 15, 2015 in Noticiero 94
Diaranson mainta Minister di Turismo, Transporte, Sector Primario y Cultura Otmar Oduber a reuni cu alto ehecutivonan di Gol Dominicana cu a demostra hopi interes pa haci Aruba un hub di nan compania.

robotstxt: allowed

filter: keep


text:
“Banda di esaki cada minister ta hende y mester por tuma un break, vakantie of bay den exterior pa motibo priva”
Un biahe di trabou na New York como parti di delegacion di Reino cortico, bastante intenso pero tambe hopi importante especialmente awo cu Aruba ta recuperando di e Pandemia”, Prome Minister Evelyn Wever-Croes a expresa mientras cu el a duna un resumen completo di e reunionnan di dos dia na New York. Lamentabel si ta, cu durante su aucencia oponentenan a causa bastante conmocion riba e hecho cu el a biaha.
“Mi a tuma nota cu tabata tin algun conmocion riba mi ausencia di dos dia di oponentenan y tambe riba ausencia di dos colega Minister cu a biaha pa motibonan priva, esta Minister Ursell Arends y Minister Geoffrey Wever. Mi mester bisa cu e coleganan cu a biaha pa motibonan priva of pa vakantie ta cosnan cu nan tin derecho riba dje. Nan ta hende y ta yega momento cu mester un break pa bo por recarga y sinceramente mi ta spera cu mi tambe por haña e chens ey di tuma algun dia liber pa por recarga mirando cu e temporada tras di lomba tabata uno hopi pisa y tenso sin paracion y sin descanso. Nos ta Minister berdad pero esey no ta haci nos inhumano”, Prome Minister a enfatisa.
Prome Minister a indica cu Articulo 8 di reglamento di ordo di Conseho di Minister ta stipula cu ora un minister biaha of ta pafo di Aruba, e ta notifica Gobernador pa cuanto dia y unda e ta bay. Pues ta informa Gobernador di e biahenan sea priva of di trabou. Aparte di esey a dicidi cu ta informa Parlamento ora di haci un biahe pa exterior pa motibo di trabou.
“Den pasado tabata informa Parlamento ora ta trabou y priva pero cierto parlamentarionan di fraccion di AVP no tabata tin e madures suficiente pa por a procesa e informacion y tabata haci weganan infantil cu esey. Nos a bay bek na e reglamento di ordo y nos a mira cu miho nos ta duna Parlamento informacion cu Parlamento mester cu ta biahenan di trabou cual den mi caso mi a haci. Esey ta e situacion y mi ta lamenta cu el a causa conmocion. Banda di esaki laga nos corda cu cada minister ta hende y nos tambe tin mester leu a leu di tuma un break, vakantie of bay den exterior pa regla cosnan priva”, Prome Minsiter Evelyn Wever-Croes a enfatisa.


text:
MFK: Reunion públiko ku karakter di urgensia relashoná ku lei di screening i lei di sekresia di Screening
Willemstad, 23 aprel 2019
Na Presidente di Parlamento
Señor W. Millerson
p/a Wilhelminaplein # 4
Presente
Tópiko: Reunion públiko ku karakter di urgensia relashoná ku lei di screening ku ta atendé ku kantidat Minister i tambe lei di sekresia di “Centrale Bank van Curaçao en St. Maarten” (CBCS), ku a keda gravemente violá
Señor Presidente,
Frakshon di MFK a tuma nota den medionan di komunikashon i tambe komunikado di prensa di entre otro CBCS, a keda gravemente violá. Esaki ta trese kuné ku un biaha mas CBCS ta bira tópiko di kombersashon, e biaha aki ku konsekuensia grave pa integridat i sekresia di CBCS. Komo konsekuensia di esaki nòmber di pais Kòrsou i tambe di St. Maarten ta keda mancha pa e susesonan aki ku un biaha mas a bolbe tuma lugá den CBCS.
Frakshon di MFK a konstatá ku e lei di sreening pa kantidat Minister tambe a keda violá, debí ku datonan di e kandidato pa bira Minister a sali for di CBCS i a wòrdu manda pa e minister di finansa Kenneth Gijsbertha, e informashonnan aki a keda eksponé riba kaya den publisidat di un manera inaseptabel i asina violando e lei di sekresia di CBCS.
Esaki ta un suseso hopi lamentabel ku un karta sali for di CBCS pa Minister Gijsbertha ta bin resultá den prensa i esnan responsabel ta sinta ku nan man krusa sin ta tuma ningun sorto di akshon pa di e moda ei hasi e daño mas chikitu ku ta posibel pa nòmber di CBCS, Kòrsou i di St. Maarten.
Frakshon di MFK konforme artíkulo 64 insiso 4 di nos Reglamento di Ordu ta pidi bo persona pa konvoká un reunion ku karakter di urgensia pa asina Parlamento debatí i tuma akshon konkreto pa restablesé e konfiansa i integridat bek den CBCS.
Meskos tambe ta konta pa e violashon di e lei di screening, Parlamento den e kaso aki tambe mester asumí su responsabilidat pa atendé seriamente ku e violashonnan di leinan di nos pais pa asin’aki hamas e susesonan aki por ripití nan mes.
Pa e reunion en aki nos frakshon ta pidi pa Minister Presidente Eugene Rhuggenaath ku ta esun ku ta enkargá pa e lei di screening no wòrdu violá i tambe Minister Gijsbertha enkargá ku CBCS.
Frakshon di MFK ta pidi Presidente di Parlamento pa pidi e Ministernan konserní pa manda tur dokumentunan relevante di e kaso aki pa Parlamento promé ku e reunion.
Mirando e gravedat di e kaso aki i tambe kaminda leinan, reglanan i proseduranan di pais Kòrsou i St. Maarten a keda violá i pa e imágen di CBCS. Frakshon di MFK ta spera ku Presidente di Parlamento ta mira e seriedat di henter e asuntu aki i konforme Reglamentu di Ordu e honra nos petishon den dos biaha 24 ora.
Ta pais Kòrsou i St. Maarten ta den diskushon públiko un biaha mas pero e biaha aki no riba e tereno lokal so pero tambe riba e tereno internashonal. Pa frakshon di MFK e violashon di leinan, reglanan i prosedura aki ta inaseptabel i ku mester pone esnan ku a violá e leinan, reglanan i prosedura responsabel pa esaki.
Atentamente,
Na nòmber di frakshon di MFK
Gilmar Pisas Gilbert Doran
Juniël Carolina


text:
ORANJESTAD – Aruba Airport Authority N.V. held its annual Safety and Security Week from September 24th through September 28th, 2018.
The week initiated with an opening ceremony and a speech given by AAA’s CEO, Mr. James Fazio whom elaborated on the importance of running a safe and secure airport and the crucial role of each and every airport user. As this year’s Safety and Security Week’s keynote speaker, AAA invited Princess Juliana International Airport’s (SXM) COO, Mr. Michael Hyman who delivered a presentation on “Surviving a Hurricane” with a compelling glimpse into SXM’s operations during and post hurricanes Irma and Maria in 2017.
On the second day of the Safety and Security Week, emphasis was placed on the topic of “Active Shooter” presented by Mr. Miguel Figueroa of JetBlue Corporate Security. Mr. Figueroa elaborated on last year’s FLL active shooter incident and on the lessons learned from that incident. Additionally, AAA’s Mr. Jonathan Hoepel and Mr. Jorge Lacle from the Safety and Security Unit, discussed the emerging threat of drones, the possible consequences of non-regulated use of unmanned vehicles for aviation and on the efforts Aruba is making to mitigate the risk of drones for aviation safety.
The week continued with a presentation by Mr. Michiel van Ewijk from BPO whom shared valuable tips on Fire Safety in the airport environment and on ways to prevent fires, and Mr. Julio Aponte from American Airlines who covered the topic of Human Factors in aviation safety, and the importance of recognizing these factors during everyday operations. In the afternoon, Aruba Police Force provided the airport users with self-defense training, aimed at teaching basic techniques to deal with unruly/aggressive Airport Users.
On the fourth day, Ibisa’s Bus di Salud facilitated free health checks to all airport users who made good use of this opportunity. Additionally, Mr. Thomas Nuijten gave a presentation on Gateway 2030 and the status of the Enabling works that are currently ongoing in preparation for the Airport expansion, Mrs. Jeanette Richardson-Baars of Aruba Police Force focused on Human Smuggling and Trafficking where she gave airport users tips on how to spot a possible human trafficker or a victim, and what to do in such a case, and AAA’s Ms. Stephany Kock and Ms. Jelitza Krozendijk elaborated during their presentation on AAA’s Apron Management Unit’s role and responsibilities. To close off the day, Mr. Lars and Mrs. Sheryl Stolk provided airport users with two Strength Circuit Training sessions.
To conclude AAA’s Safety and Security Week, a Safety talk on Foreign Object Debris (FOD) and a FOD walk was held on Taxiway Golf.
AAA looks back on a very successful Safety and Security Week with a strong attendance by airport users, and is grateful to all that contributed in one way or another to prepare and execute an informative and interactive week.
Papiamento
Exitoso Safety & Security Week 2018
ORANJESTAD – Aruba Airport Authority N.V. a organisa exitosamente su Safety and Security Week anual cu a tuma lugar for di 24 di September te cu 28 di September, 2018.
E siman a inicia cu un ceremonia di apertura y un speech di AAA su CEO, Sr. James Fazio cu a elabora ariba e importancia di opera un aeropuerto cu e seguridad necesario y tambe e rol di cada usuario na un aeropuerto. Como keynote speaker, AAA a invita e COO di Princess Juliana International Airport (SXM) Sr. Michael Hyman cu a duna un presentacion ariba e topico “Surviving a Hurricane” cu un bista ariba e operacion di SXM durante y despues di horcan Irma y Maria na aña 2017.
Como parti di e di dos dia di Safety and Security Week, a enfoca ariba e topico “Active Shooter” cual a wordo presenta door di Sr. Miguel Figueroa di JetBlue Corporate Security. Sr. Figueroa a elabora ariba e incidente di “active shooter” cu a tuma lugar aña pasa na Fort Lauderdale y locual nan a sinja for di esaki. Adicionalmente, Sr. Jonathan Hoepel y Sr. Jorge Lacle di AAA su Safety and Security Unit, a duna un presentacion tocante e diferente preocupacionnan relaciona cu drones, e diferente consecuencianan di e uso di drones y tambe e esfuersonan cu Aruba ta haciendo pa rebaha e risiconan cu ta bini cu e uso di drones pa cu e seguridad di trafico aereo.
E siman a continua cu un presentacion duna pa Sr. Michiel van Ewijk di BPO kende a comparti diferente punto valioso pa cu prevencion di candela na un aeropuerto y un presentacion di Sr. Julio Aponte di American Airlines cu a papia tocante “Human Factors” den seguridad di aviacion y e importancia di por reconoce e factornan aki durante operacion diario. Atardi, Cuerpo Policial a duna e usuarionan di aeropuerto un training di self-defense cu enfoca ariba e tacticanan basico pa por trata cu usuarionan di aeropuerto cu ta desobedece e reglanan of ta agresivo.
Ariba e di cuater dia, Ibisa su Bus di Salud a brinda tur usuario di aeropuerto e oportunidad pa asina hasi un chequeo gratis di cual e usuarionan a hasi bon uso di dje. E dia a continua cu un presentacion di Sr. Thomas Nuijten cu a papia tocante e proyecto Gateway 2030 y con e trabounan ta canando pa e expansion, Sra. Jeanette Richardson-Baars di Cuerpo Policial cu a enfoca ariba e topico “Human Smuggling and Trafficking” y a duna e usuarionan diferente tips con pa reconoce un “human trafficker” of un victima y kiko por haci den un caso asina, y finalmente Srta. Stephany Kock y Srta. Jelitza Krozendijk di AAA a elabora ariba e rol y responsabilidadnan di AAA su Apron Management Unit. Pa conclui e dia aki, Sr. Lars y Sra. Sheryl Stolk a duna dos Strength Circuit Training sessions pa e usuarionan por a haci ehercicio.
AAA a finaliza e siman di Safety and Security cu un “Safety Talk” tocante “Foreign Object Debris (FOD)” y un “FOD walk” riba Taxiway Golf. AAA ta sumamente contento cu e asistencia di su usuarionan na e diferente presentacionnan y alavez kier a gradici tur cu a contribui di un manera of otro pa prepara y ehecuta un siman informativo y interactivo.


text:
(ADVERTORIAL)
ORANJESTAD – Open Doors, e iniciativa cu ta permiti consumidornan conoce e cushina di McDonald’s, ta bek cu un edicion completamente renoba. E iniciativa ta reafirma e transparencia di e compania, brindando e oportunidad na consumidornan pa conoce e proceso y calidad di e menu mas iconico na mundo. Discubri nos pasion pa calidad y hasi bo tour na bo restaurant faborito.
Den cuadro di Dia di Transparencia riba 28 di september, Arcos Dorados, e compania cu ta opera McDonald’s na mas di 20 pais den Latino America y Caribe, ta anuncia e lansamento di e tournan di ‘Open Doors’ den e cushinanan di nan restaurantnan. Durante e emergencia sanitario di e coronavirus, e bishitanan di e cushinanan di McDonald’s a wordo suspendi y temporalmente reemplasa cu un version virtual. E aña aki, e iniciativa ta bek cu un edicion rebona y actualisa pa aclara tur mito y duda di e hamburgernan mas iconico na mundo. David Grinberg, Vice-Presidente di Comunicacion Corporativo di Arcos Dorados ta splica cu awendia consumidornan ta mas exigente encuanto e calidad di cuminda cu nan ta scohe pa consumi. “Open Doors ta un forma pa brinda e oportunidad na dicho consumidornan pa conoce nos mihor y experiencia e calidad di ingredientenan, procesonan di hygiena y standardnan di seguridad cu nos ta mantene den nos cushinanan. Nos tin nada di sconde” Grinberg ta splica, reafirmando cu Arcos Dorados ta e unico compania den e industria di fast food cu ta habri e portanan di nan cushina pa publico.
E prioridad di Arcos Dorados ta pa brinda tur cliente e mihor experiencia na nan restaurantnan, acceso directo na informacion tocante calidad di e procesonan, productonan y compromisonan. Segun e estudio “Trust Barometer 2022 de Latinoamérica”, un encuesta anual di confiansa y credibilidad, realisa pa e agencia di comunicación Edelman, e calidad di e informacion ta e caracteristica mas importante pa genera confianza na tur e restaurantnan. Den e mesun liña, e estudio ta sostene e tendencia actual unda consumidornan ‘no ta kere den algo te ora cu nan por prueba su confiabilidad’. Cu e contexto y referencia aki, Arcos Dorados a dicidi di renoba e iniciativa di Open Doors na tur localidad. Desde su lansamento na 2014, mas cu 15 miyon persona den Latino America y Caribe, a bishita e cushinanan di McDonald’s.
KICO TA DI SPERA DI OPEN DOORS?
Participantenan di Open Doors por probecha di e bishita pa aclara tur duda, deriva mito y discubri mas tocante e ingredientenan di calidad y procesonan cu ta wordo manteni na dje pa por prepara e menu di McDonald’s. Na mesun momento, participantenan por observa e trabou diario di nos hobennan, unda mayoria ta experienciando nan prome empleo formal. Un bishita di Open Doors por wordo hasi na tur localidad di McDonald’s Aruba y no tin mester registra prome. Durante 20 minuut, e Manager di e restaurant y su team lo guia tur bishitante pa experiencia e cushina, incluyendo un demonstracion di e medidanan di hygiena y seguridad di alimentacion, ingredientenan, y hopi otro ‘secreto’, cu aunke nan no ta den bista, nan ta forma parti di e compromiso di calidad cu e compania ta mantene su mes na dje desde e principio. “Ta trata di un experiencia innovador y hopi special pa e clientenan. Ademas di discubri tur locual ta sosode den e cushinanan, participantenan ta siña varios tip util pa aplica den nan mesun cushina, ta conoce mas di nos compromiso pa brinda prome empleo formal na hobennan den nos comunidad y ta siña tocante nos practicanan di sostenibilidad ambiental cu ta forma parti di nos strategia ESG, Receta pa Futuro” Nurdrey Granviel, Market Manager di Arcos Dorados Aruba ta splica. Pa finalisa e tour, bishitantenan por duna nos nan opinion tocante e experiencia pa medio di un encuesta. Pa hasi un recorido di nos cushina, ta permiti maximo 5 persona pa cada tour, mester tin minimo 12 aña di edad, mester hasi uzo di tapaboca y cumpli cu e medidanan di seguridad di alimentacion. Tournan por wordo hasi di dialuna pa diahuebs. Pa siña mas tocante Open Doors, bishita www.arcosdorados.com/puertas-abiertas-2022/
ORANJESTAD - Awe merdia Federacion di Trahadornan di Aruba (FTA) y Boticanan di Servicio a firma nan di dos contrato colectivo di trabao (CAO). Den e acuerdo aki e enfoke principal tawata fortificacion di e poder di compra di e empleado, cual a resulta den tanto un aumento porcentual di salario pa e duracion di e acuerdo como tambe un ahuste na e structura di salario, ampliando esaki pa asina tin mas espacio pa crece. Ademas a acorda un aumento anual di e bonus di fin di aña como tambe e dianan di vakantie. E CAO tin un duracion di 4 aña.
ORANJESTAD – Recientemente Aruba Airport Authority N.V. (AAA) a organisa su di tres “Spotter’s Day”. Desde 2018, Aeropuerto di Aruba a reconoce cu tin un interes grandi pa “plane spotting” na nos isla. Mas y mas spotter ta ‘tag’ Aeropuerto di Aruba den nan potret y pa e motibo ey, na 2018, a tuma luga e prome “Spotter’s Day”. Debi na e interes grandi ricibi, a dicidi cu “Spotter’s Day” lo bira un evento anual pa Aeropuerto di Aruba. Despues di dos aña ausente, e aña ‘ki a invita tur spotters pa asina aplica pa participa na Spotters Day.
ORANJESTAD - E asosacion conoci como Aruba Timeshare Association (ASA) su iniciativa di entrenamiento rond e isla, presenta pa CHTA Education Foundation, a haya un sorpresa riba recientemente ora cu pa medio di Tom Pas cu a pasa un rato pa combersa cu e 24 supervisornan. Pas tabata gerente di Education Foundation entre 2002 cu 2013 y ta pasiona riba su desaroyo personal y yuda otro hende haya un chens pa mehora nan bida profesional.
ORANJESTAD – Segun e ultimo encuesta di Noticiacla na luna di augustus di e aña aki, Aruba tabata dividi riba e tema di matrimonio di mesun sexo. Por lo menos entre e 850 personanan cu a participa den e encuesta. Y entre esnan cu tabata pro pa cambia e ley pa permiti matrimonio di mesun sexo, e grupo mas grandi tabata kier pa esaki sosode pa medio di un referendum. Interesante ta cu den e encuesta aki, e participacion di hende muher tabata mas cu e ser masculino, reparti 54% contra 46%. Un 1% tabata registra como ‘otro’.
ORANJESTAD - Evert Bongers, autor di varios publicacion tocante historia di Aruba manera e.o. ‘Augustus scur’ y ‘De kolibrie op de rots: En meer over de geschiedenis van Aruba’ a publica awor su buki titula ‘Goudkoorts! En meer over de geschiedenis van Aruba’. Directora di Biblioteca Nacional Aruba a ricibi algun ehemplar for di sr. Evert Bongers pa e coleccion nacional como tambe e coleccion di biblioteca publico. Pronto por consulta of lesa e buki aki na biblioteca.
ORANJESTAD - Diasabra 3 di december ultimo tabata e dia special rond mundo pa pone atencion na e Persona cu Limitacion. E aña aki atrobe Departamento di Asunto Social a para keto riba e dia pa reflexiona riba e bida di e persona cu ta biba cu un limitacion na Aruba. E tema di Nacionnan Uni pa 2022 ta “Solucionnan transformativo pa desaroyo incluso: E rol di innovacion pa fomenta un mundo accesibel y husto (Transformative solutions for inclusive development: The role of innovation in fueling an accessible and equitable world) ”.


text:
Sint Eustatius
Sint Eustatius, tambe konosí komo Stashi, Statia of Statius, ta un isla ku ta keda na Laman Karibe i ku desde 2010 tin un status konstitushonal di ta munisipio partikular di Hulanda. E isla ta nombrá na e legendario pastor katóliko; Saint Eustece.
Sint Eustatius ta forma parti di Karibe nort, huntu sùit di e Islanan Birgen. E ta keda den e arka prominente di e kadena karibe, kedando imediatamente nortwèst di Saint Kitts i Nevis anto sùitost di Saba. Sint Eustatius tin un area di 21 km². E tin un poblashon di 3.193 habitante ku ta dun'é un densidat di 152 habitante pa km².[1] Kapital di Sint Eustatius ta Oranjestad.
Historia[editá | editá fuente]
Anteriormente Sint Eustatius tabata un di e sinku islanan ku huntu tabata forma Antias Hulandes entre 1985 i 2010 i esun di mas chiki den e grupo aki. Sint Eustatius huntu ku Sint Maarten i Saba ta forma e grupo konosi komo Islariba. Prome ku 1985 Antias Hulandes tabata konsisti di seis isla inkluyendo Aruba. Ora Kòrsou a haña su status komo pais outonomo den Reino Hulandes huntu ku Sint Maarten, riba 10 di oktober 2010, Sint Eustatius huntu Boneiru i Saba a bira munisipionan di Hulanda. E islanan aki huntu ta wordu yama islanan BES.
Den siglo 18, Sint Eustatius tabata e isla den Laman Karibe di mas importante pa Hulanda.
Politika[editá | editá fuente]
Persona konosí di Statia[editá | editá fuente]
- Jacob Ernst Marcus (1774-1826), grafiko
- Gerald Berkel (1969), polítiko
- Alida Francis, komisario di gobièrnu
- Kizzy (1979), kantante
- Clyde van Putten (1962), polítiko
- Shirma Rouse (1980), kantante
- Nora Sneek-Gibbs (1949-2022), polítiko
- Tina Woodley (1953), powerlifter i bodybuilder
Andrew Doria i e prome salut di e bandera mericano


text:
Editorial
Generalmente dia 17 di Maart, ta den cuadro di preparacionnan pa celebracion di e momento cu den e lucha pa Status Aparte, a introduci e simbolonan di e pais autonomo den Reino, cu Aruba kier a bira.
E Himno y Bandera di Aruba, a bira e prueba pa e seriedad di e Arubiano, cu tabata kier a maneha su propio pais a base di su mentalidad y su capacidad.
Awe Aruba ta prepara pa observa e Dia di Himno y Bandera na un forma diferente. E Himno y Bandera ta recorda Aruba riba problemanan enorme cu e pais a sobrevivi den pasado pero tambe riba e hecho cu na e momentonan aki Aruba tin e autonomia pa hiba su propio maneho den un reto grandi.
Ora mañan 18 di Maart anuncia su mes y Aruba mira su bandera y canta su himno, e pais ta bolbe na su balornan mas sagrado den union den cual patriotismo y solidaridad ta bini dilanti.
Aruba como parti di mundo ta pasa den momentonan dificil, cu a afecta e base economico di e pais. Awe e Dia di Himno y Bandera mester aporta na mas animo pa sigui mira futuro.
Medidanan a wordo tuma pa isola Aruba for di e riesgo mundial grandi. Portanan di Aruba a wordo cera pa evita cu mientras no por confronta e coronavirus nobo, COVID-19, cu remedi efectivo y sigur e vacuna pa stop e virus, e entrada di e malesa na Aruba ta keda habri.
Aruba a tuma e paso mas grandi y responsabel cu e por a tuma den un situacion mundial dificil pero no sin promesa di normalisacion despues di tempo.
Cientificonan ta duna aliento pa loke ta trata un vacuna y remedi contra COVID-19, cu awe ta afecta bida normal.
Cu palabranan di animo na nos pueblo, nos bista ta keda dirigi riba e celebracion di Dia di Himno y Bandera na 2021 cu sin duda lo bira un celebracion grandioso di otro triunfo di nos pueblo.
Ta cu fe den nos Creador nos ta drenta Dia di Himno y Bandera cu nos bista riba tur Arubiano y nos dushi tera Aruba. Nos oracion ta pa pronto por reanuda bida diario y sigui traha cu animo riba construccion di un bunita futuro.
Animo nos ta desea Aruba na entrada di Dia di Himno y Bandera.


text:
WILLEMSTAD- 12 di yanüari 2022 – Resientemente a tuma lugá firmamentu di e akuerdo pa konstrukshon di e último fase di e Quick Win Plan pa Zakito. E akuerdo a keda firmá pa Hugo Clarinda, direktor athunto di Ofisina di Turismo di Kòrsou (CTB) i Marcel Sterk, direktor di MNO Vervat Curaçao N.V. E firmamentu di e akuerdo a tuma lugá den presensia di Minister di Desaroyo Ekonómiko, Ruisandro Cijntje.
Den e temporada tras di lomba por a tuma nota ku a konstruí i drecha diferente fasilidat na e área di Koredor komo parti di e asina yamá Quick Win Plan pa Zakito. Den e último fase di e proyekto lo enfoká riba diferente fasilidat adishonal manera un área pa BBQ, markashon di un via pa baiskel, áreanan pa ehersisio den airu liber, fasilidatnan pa parker, un lokashon pa mucha hunga i un konekshon kòrtiku di kaminda na Koredor
Kordinashon di e proyekto, kual ta finansiá for di fondonan ku a keda fasilitá pa Ministerio di Desaroyo Ekonómiko, ta den man di CTB. Supervishon di e konstrukshon ta na enkargo di Heren2 Caribbean. E planifikashon ta pa kuminsá ku konstrukshon na febrüari 2022. E trabounan ta programá pa keda finalisá den aproksimadamente 3 luna. Alabes ta trahando riba plannan pa durante 2022 sigui desaroyá e área di Zakito ku e intenshon pa hasi e eksperensia durante di e bishita na e área mas agradabel ainda, tantu pa nos hendenan lokal i tambe pa nos turistanan.


text:
EL BRAVO DE LA SALSA COLOMBIANA DIEGO MORAN DEN UN SHOW NA KORSOU DEN CLUB LIV
EL BRAVO DE LA SALSA COLOMBIANA DIEGO MORAN
DEN UN SHOW NA KORSOU DEN CLUB LIV
WILLEMSTAD — Djasabra dia 5 di novèmber awor, Kòrsou lo ta di fiesta, ora ku El Bravo de la Salsa Colombiana, Diego Moran lo ta riba nos Isla pa un solo i úniko presentashon, den Club LIV na Saliña.
Diego Moran, interpreté di entre otro kansionnan manera “Sobredosis de Amor”, “La Rebelion” i varios otro kansion, lo ta aki na Kòrsou den un presentashon ku akompañamentu musikal di nos mes hendenan lokal di Curacao Banda Show bou di direkshon Musikal di Maestro Enrico Henriquez.
“Vamonos” Nr. 6 riba Top 15 na Mexico
Diego Moran, resientemente a graba un single ku Curacao Banda Show, titulá “Vamonos”, kuan kansion na e momentunan aki te ku siman pasá tabata rankiá na number 6 riba e Top 15 di Los Trojerísimas de la Semana na Mexico. Pues un kansion diun agrupashon musikal di Kòrsou i un kantante Colombiano, riba Tòp Musikal na Mexico.
Diego Moran na Kòrsou
Tur kos ta kla pa djasabra dia 5 di novèmber 2022, Diego Moran hasi su presentashon aki na Kòrsou den Club LIV den Saliña. Ya kaba Curacao Banda Show reforsá ta den full ensayo i ta garantisá un akompañamentu musikal na nivel. Lo tin salsa mas salsa i tambe kumbia Colombiano.
Curacao Banda Show den preshow
E preshow lo ta den man di Curacao Banda Show original, ku tambe a bin ta prepará serio pa e evento aki. E kantantenan Daina, Jose Villasmil i Henry lo tin merengue, salsa i otro ritmonan latino na nan enkargo.
Karchi di entrada
Entrada pa e evento aki ku ta kuminsá 9 or ku DJ, siguí pa e pre-show di Curacao Banda Show i despues Diego Moran, ta solamente 35 florin. Tin un sekshon di V.I.P. ku ta kosta 500 florin pa 6 pèrsona mas un bòter di bebida primium.
Club LIV ta un diskoteka nobo aki na Kòrsou ku ta keda kaminda ántes tabata e sede di Vishon, banda di Rodriguez Music, schuin dilanti Auto City na Saliña. E kompleho ta bunita, moderno i kla pa risibí tur hende lokal i latinonan na e aktividat aki.
Pues reservá 5 di novèmber awor pa bo eksperiensia úniko di El bravo de la Salsa Colombiana Diego Moran i Curacao Banda Show den Club LIV. Pa reservashon di karchi, por tuma kontakto na +59996962308.
A gozar salsa con Diego Moran i Curacao Banda Show dia 5 di novèmber awó den Club LIV den Saliña.
Potrèt:
Diego Moran
Dianina, Pipo i Enrico di Curacao Banda Show


text:
Diasabra 29 di februari a marca un fecha importante pa pueblo di Aruba unda cu Promer Minister Evelyn Wever-Croes ta logra e traspaso di parti di Citgo di e terminal y refineria na pais Aruba un biaha mas. Un logro importante y cu den e momentonan dificil financiero cu pais Aruba ta pasando aden, debi na decision robes di a endeuda e pais aki, e traspaso aki ta crea speransa un biaha mas pa Aruba y pa esnan cu sa kico e refineria aki ta nifica pa locual ta su impacto financiero y economico pa nos paÃs. Y sigur esaki tabata te na 2012 e di dos pilar economico di Aruba, pero cu lamentablemente bao di Gabinete Eman 1 a conoce su ciere y bao di Gabinete Eman 2 a purba gaña pueblo cu lo habri esaki cu Citgo. Hecho ta cu te dia di awe – despues di dos fiesta di apertura cu a costa pueblo alrededor di 800.000 florin, sin conta e avion paga door di Utilities pa bay firma na Venezuela carga cu hende incluyendo prensa – a logra solamente empeora e infrastructura di e refineria cu nunca a conoce produccion di ni un solo bari di petrolio.
Crea speransa nobo
E traspaso di e yabinan di e terminal y refineria na RDA (Aruba) ta crea speransa nobo pa locual ta e futuro di e refineria y e terminal. E siguiente paso pa caba cu e odisea di Citgo ta e ley di terminacion di contracto oficial cu tin di bin parlamento den corto tempo pa por aproba esaki y por bay na e siguiente fase cu ta busca na promer lugar un operador pa e terminal y alabes tin e oportunidad y tempo pa explora si tin interesado cu por brinda e confiansa financiero pa por rehabilita esaki y por compromete su mes pa un periodo di 25 pa 30 aña lo percura pa e refineria aki keda operacional. Y si no logra, e siguiente fase lo ta busca alternativanan industrial cu por genera mesun of mas impacto financiero economico pa paÃs Aruba y asina nos por sigui diversifica nos economia y tambe crea cuponan di trabao den futuro pa e siguiente generacionnan.
Prueba di e fracaso di Mike Eman como gobernante
Mike Eman den un desesperacion politico pa motibo cu su pilar economico Berde cu el a priminti pueblo y cu a costa pueblo mas cu 1 biyon florin creando un Mega Debe di riba 4 biyon florin, unda cu den 8 aña a duplica nos debe nacional causando un debe cu a yega 93% di nos GDP y unda Aruba tabata practicamente failliet, a core cera un acuerdo dudoso cu Citgo di mas di 2000 mil pagina y cu a ser pasa den parlamento di Aruba den 1 dia, cu un gerencia di Citgo cu awendia mayorÃa di nan ta cera pa corupcion den Citgo y PDVSA. Y awo despues di 4 aña cu a logra manipula CAFT cu presupuestonan cu entradanan di e deal di Citgo pero cu e entradanan aki na 2017 no a drenta y nos cu a drenta na november 2017 a haya nos confronta cu esaki, unda pa culpa di esaki nos a haya nos cu deficit financiero y pa e añanan siguiente e refinerÃa no a produci pero si a causa un peso financiero pa presupuesto di nos pais. E deal aki ta prueba di e fracaso di Mike Eman hunto cu su Gabinete completo. Esaki ta incluyendo Richard Arends cu si a saca un bon probecho unda cu su compania den Utilities so a saca 567.000 florin na conseho huridido di apertura di e refineria.


text:
ORANJESTAD,Aruba
Pa asisti na e Manisfestacion Cultural y Ceremonia Protocolar dia 24 y 25 di januari 2020
Minister di Cultura a extende un invitacion cordial na tur esnan cu a bin biba na Pais Aruba, cu a haci Aruba nan hogar, ta labora y ta contribui na desaroyo di Pais Aruba, pa asisti na e Manisfestacion Cultural y Ceremonia Protocolar en conexion cu celebracion di fecha natalicio di Libertador Gilberto François Betico Croes.
E mandatario a enfatisa cu Betico a siña nos tambe cu un Arubiano ta esun cu tin amor pa Aruba y cu Aruba ta den su mente y curason. E dignatario ta extende un invitacion na tur esnan cu ta biba na Aruba y no a nace na Aruba pero ta stima Aruba pa asisti na e Manisfestacion Cultural diabierna dia 24 di januari pa 7’or di anochi te 10.30 di anochi na Plaza Libertador G.F. Betico Croes, durante cual lo tin un bunita concierto di Grupo di Betico. Durante e anochi aki tambe lo tin un feria culinario di Aruba y benta di productonan artesanal.
Betico su legado y su enseñansa te awe a keda presente. Ta importante pa tur cuidadano di Aruba conoce nos historia, cu ta Danki na Libertador Betico Croes Aruba a logra su Status Aparte den Reino Hulandes. Ta danki na su sacrificionan cu a awe nos ta un Pais cu por habri brasa pa tur esnan cu bon boluntad cu kier haci Aruba nan hogar y contribui na progreso di Aruba.
E mandatario a extende un invitacion cordial na tur esnan cu ta stima Aruba ma no a nace akinan, pa ta presente tambe riba e fecha natalicio di Libertador Betico Croes diasabra dia 25 di januari pa 9or di mainta te 11’or di mainta pa presencia e Ceremonia Protocolar. E Minister di Cultura a subraya pa ban bin hunto y asina gradici cu Danki na Dje – Nos Libertador Gilberto François Betico Croes – awe nos tin Pais Aruba y pa hunto nos sigui contribui na progreso di Pais Aruba.


text:
ORANJESTAD,Aruba
Lider di Fraccion di POR, Dellanire Maduro, diabierna ultimo atraves di Presidente di Parlamento a haci un peticion pa Minister Dangui Oduber presenta na Parlamento pa un vragenuur riba e topico di Coronavirus y con Pais Aruba ta atendiendo cu e menasa mundial aki.
Den su carta e parlamentario ta indica cu teniendo na cuenta cu World Health Organisation a declara un emergencia di salud mundial den cuadro di e Coronavirus y cu Aruba ta ricibi miles di turista diariamente,ta importante pa por haya e informacion y pasonan cu a/ta/lo tuma pa preveni of atende cu un situacion di e magnitud aki.
E preguntanan cu Dellanire Maduro a manda pa e mandatario encarga cu Salud y Turismo ta e siguientenan: 1. Fuera di e tareanan di Rampen Bureau, cua ta e protocolnan cu nos tin pa nos cumpli cu International Health Regulations (IHR)? 2. Dokternan di cas ta envolvi den e protocol na momento cu un caso presenta? Nan sa e stap nan pa sigui? 3. Tin un investigacion haci riba con grandi e risico ta pa nos haya un caso? 4. Aeropuerto lo haci uzo di ātermic screeningā of otro tipo di āscreeningā na aeropuerto pa e area di yegada awo cu e ta un emergencia global? 5. Ta berdad cu Merca ta uzando Aruba como un di su puntonan di control pa e coronavirus, mas specifico e parti di US pre-clearance na aeropuerto di Aruba pa pasaheronan cu ta sali di Aruba pa Merca? 6. Lo haci āscreeningā na puerto di crucero? 7. Momento un persona presenta intomanan sospechoso, kico e persona mester haci? E mester keda cas? Yama Directie Volksgezondheid DVG)? Of mester bay dokter di cas? 8. Kendenan ta conforma e team dedica y getrain pa antende cu e emergencia aki? a. Ki training specifico pa e caso di āoutbreaksā respiratorio e team aki tin? b. Di cuanto persona e team ta consisti? 9. E personal medico tin un sistema di triage, por ehempel HOH, IMSAN? a. Si e respuesta ta afirmativo, e ta consisti di personal getrain? 10. Lo haci enfasis via medionan di comunicacion cu na momento cu tin sintomanan sospechoso mester avisa dokter di cas (of DVG)? a. Si presenta esaki por ehempel anochi unda por meld etc? 11. Tur laboratorio na Aruba lo realisa e test of tin un laboratorio escogi pa realisa esaki? 12. Lo haci huisbezoek of lo pidi e persona pa bay e laboratorio personalmente? 13. Tin algun campaƱa activo actualmente cu ta educa nos comunidad con mester laba man, haci uzo di hand sanitizers, nister/tosa apropiadamente? 14. Tin splicacion duna na publico con pa haci uzo di un mask adecuadamente na e momentonan aki? 15. Ki momento lo educa tocante e ā5 moments for hand hygieneā? 16. Cua ta e localisacion di cuarentena? 17. Cuanto cambernan di isolacion lo tin disponibel? 18. Cua ta e āwaist management planā di e desechonan crea na e area di cuarentena? 19. Apart di e area di cuarentena, tin areanan planea caba pa wordo uza manera āsala di esperaā pa casonan sospecho den caso cu mester warda prome cu wordo atendi? 20. Con sector turistico ta prepara pa un caso di coronavirus? 21. Den caso cu un turista na Aruba presenta e sintomanan con lo atende cune y su famia?
22. Con e organisacionnan turistico na Aruba, muy en especial Aruba Tourism Authority lo atende cu un situacion di presencia di Coronavirus na Aruba? 23. Tin un plan di contingencia traha caba pa un posible situacion asina? 24. A premira ki efectonan Aruba lo por tin den caso di presencia di Coronavirus na nos isla? a. Con lo atende cu e posibel caida di nos turismo? b. Con lo atende cu e posibel efectonan economico? c. Cuanto tempo ta calcula cu lo transcuri prome cu por bolbe na un situacion stabiel?
Cu e preguntanan aki e lider di fraccion di POR ta desea di trece mas tanto claridad y informacion pa henter comunidad riba con ta atendiendo cu e Coronavirus. Intencion ta pa tur hende por scucha cua ta e pasonan cu a tuma, e protocolnan cu lo sigui y mas cu tur pa sa cua ta e forma mas eficiente di preveni pa wordo contagia.


text:
23 di mart
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
23 di mart ta e di 82 dia di aña (83 den un schrikkeljaar) riba e kalènder gregoriano. Ta resta 283 dia pa e aña bòltu.
A sosodé[editá | editá fuente]
- 1919 - Benito Mussolini ta funda su movementu polítiko fasista na Milano.
- 1956 - Pakistan ta bira e prome repúblika islámiko na mundu.
A nase[editá | editá fuente]
A fayesé[editá | editá fuente]
- 2011 - Elisabeth Taylor (79), aktris ingles-merikano.
A selebrá/konmemorá[editá | editá fuente]
- Pakistan - Dia di Pakistan of Dia di Repúblika
- Dia Mundial di Meteologia


text:
Hende Grandi I Alimento
Pa biba mas largu i pospone of preveni malesanan kroniko ta importante pa kome salu i hasi hopi moveshon(ehersisio). E proseso di biramentu bieu ta diverso serka tur hende. Un par di obstakulo pa hende grandinan kome salu por ta: Nan por tin problema pa kauw of guli Nan por tin mas ku un malesa kroniko i ta usa pa e motibu ey hopi remedi. E remedinan por tin efektonan sekundario manera boka seku, karni…
Obesidat i ekseso di peso
Kiko ta e diferensia den e dosnan aki? Obesidat ta un malesa kroniko ora ku fet eksesivo montona den e kurpa, anto esei ta motibu pa trese risikonan grandi pa salu. Serka un hende ku ekseso di peso fet eksesivo ku a montona ta un tiki mas menos. Un di e maneranan pa distingi obesidat for di ekseso di peso por ta por medio di BMI. BMI ta abreviashon di: Body Mass Index. BMI ta…
Ora hende bira malu pa via di alimento
Ora hende bira malu pa via di alimento, esaki ta kousa bastante problema no solamente pa e persona(nan) su salú, pero ta kousa gastunan enorme pa e persona o su seguro. Pa evitá ku fayonan humano ta tuma lugá ta masha importante pa tur hende ta na altura di reglanan básiko di higiena pa e alimentu keda liber di kontaminashon. Alimentu seif i saludabel. Kiko esaki ta nifiká? Alimentu seif i saludabel ta un kuminda…
Koolhydraat arme recepten van Jurino Ignacio
Ben je op zoek naar koolhydraat arme recepten? Jurino Ignacio heeft een aantal koolhydraat arme recepten voor je. Zoals koolhydraat arme kaasballetjes of koolhydraat arme johnny cakes en nog enkele recepten. Klik op de link hieronder om naar de recepten te gaan. Koolhydraat arme recepten van Jurino Ignacio


text:
Señor ta mi wardador,
mi’n tin falta di nada.
Den cunucu di yerba berde
E ta ponemi sosega.
E ta hibami na awa trankil
pa mi bolbe hanja forsa. “Salmo 23”
Cu imenso tristeza na nos curason nos ta anuncia fayecimento di:
Sr. Richard Jacobus Wout
mihor conoci como Boysi y meneer Wout
*Aruba, 13-07-1953 †03-03-2020
Acto di entiero lo tuma lugar Diamars 10 di maart 2020
pa 4’or di atardi Na misa Santa Theresita na San Nicolas y despues saliendo pa Santana na San Nicolas.
For di 2’or di atardi nos defunto stima lo ta reposa den Misa Santa Theresita na San Nicolas.
Dia y lugar pa Condolencia:


text:
Nan a tene ‘walk out’ diamars
ORANJESTAD (AAN): Trahadornan di Serlimar diamars ultimo a tene un ‘walk out’ unda nan a protesta den buskeda di mas seguridad, proteccion relaciona cu recogemento di sushi mirando e situacion di Coronavirus.
Jurick Schwengle shopsteward di Sindicato STA a señala cu e trahadornan a remarca cu nan tambe tin famia y pesey mester percura pa nan salud. Nan ta trahadornan cu ta bin topa cu yen sushi mientras cu nan ta haciendo nan trabao.
Segun Schwengle, e trahadornan a duna di conoce cu nan haya un boter di hand sanitizer chikito, un handschoen, coverall. y esey nan ta haya tiki pa keda proteha. Nan kier ma prevencion.
Pa e motivo ey, nan a dicidi di no sali diamars premirando cu pa diahuebs e situacion lo por a drecha y asina evita pa coronavirus plama.
Jury Schwengle a sigui bisa cu STA a manda un carta pa gerencia di Serlimar indicando cu te ora cu e trahadornan haya material nan lo sigui.
Gerencia a papia cu STA y a pone nan na altura cu a busca material y cu Diahuebs lo sigui cu e ruta.
Banda di esaki, Sharline Hernandis di Mercadeo di Serlimar a duna di conoce cu a manda un Memo pa e trahadornan mustrando nan cu a busca material y cu e compania a bay na loke DVG a recomenda, a bisa.
El a bisa cu Serlimar tambe ta bezig cu precaucion pa e trahadornan cu ta traha paden, den oficina
Hernandis a señala cu e trucknan comercial a sali diamars y cu awe diahuebs nan lo sigui haci nan trabao normal.


text:
CURACAO — Djadumingu 29 di mart 2015 alrededor di 15.40’or di atardi, Sentral di polis a risibí notifikashon di un kaso di hinkamentu serio ku a tuma lugá patras di un “sloperij” na Sta. Catharinaweg. Na yegada di e unidat, ningun hende na e sitio por a splika polis kiko a pasa. Mesora a dirigí un unidat pa poliklínika di St. Elisabeth hospital, unda e patruya a komprondé ku un outo partikular a bin baha un hòmber ku hinka serio na altura di su barika i despues move for di e sitio. Polis ta investigando e kaso aki.
###
CURACAO — Djadumingu 29 di mart 2015 alrededor di 03.45’or di mardugá, un hòmber a kore yega warda di polis na Rio Canario. Na momentu ku el a baha for di outo, el a dal abou. Polisnan ku tabata na warda a bai wak mesora kiko ta pasando i a konstatá e hòmber drumi abou tur na sanger. E tabatin herida di un hinka bou di barika. Mas leu e víktima a indiká ku el a keda hinká na Brievengat. A pidi presensha di ambulans ku a transportá e víktima ku urgensha pa poli. Polis a bai na e sitio unda e hòmber a indiká ku el a wòrdu hinká, pero no a topa nada partikular. E kaso ta sigui den investigashon.
###
CURACAO — Djasabra 28 di mart alrededor di 17.15’or, polis a detené banda di un kas na Roi Santu, e hòmber E.G.J. de W. di 22 aña di edat nasé na Kòrsou pa ladronisia di vehíkulo. Algun ratu promé polis a risibí notifikashon ku den Montaña Abou lo mester tabatin un tipo ku tabata plumando un outo. Na yegada di e unidat, e sospechoso lo mester a sali kore, pero djis un ratu despues e patruya a logra detené. A konfiská e vehíkulo tambe ku e sospechoso tabata plumando. Despues di a presentá E. de W. dilanti di un fiskal ouksiliar, el a keda enkarselá pendiente di mas investigashon.
###
CURACAO — Djabièrnè 27 di mart 2015 alrededor di 1’or di mèrdia, personal di e tim di atrako a detené e hòmber G.G.M.G. di 18 aña di edat nasé na Repúblika Dominikana en konekshon ku un atrako ku a tuma lugá dia 14 di desèmber 2014 na un Supermarket riba Cas Coraweg. E detenshon a tuma lugá na e ofisina di Atrako-Tim na Rio Canario. E sospechoso a keda presentá dilanti di un fiskal ouksiliar ku a ordená su enkarselamentu pendiente di mas investigashon


text:
Arte pa CliniClowns, E Arte di Sonrisa! / Kunst voor CliniClowns, kunst met een glimlach!
Arte pa CliniClowns, E Arte di Sonrisa!
Pa promé biá den historia, CliniClowns Kòrsou ta eksponé tur e obranan di arte ku vario artista a krea espesialmente pa e fundashon aki den e 10 añanan ku a pasa. A usa e obranan aki riba e konosí i famoso tasnan di kompra di CliniClowns, ku kua e fundashon tabata e promé e tempu ayá. Na kuminsamentu di e aña aki a presentá ya e di 7 edishon di e ‘fundraising artbag’ aki, ku un ilustrashon di Sander van Beusekom. Produkshon di tasnan ta posibel danki na e sostén di varios patrosinadó, pa motibu di kua tur e ingresonan ta benefisiá e bon trabou di CliniClowns Kòrsou. Entre otro pa motibu di e pandemia, e fundashon a buska otro manera i momentu pa ta visibel. Kaminda anteriormente tabata duna informashon i buska spònser na diferente lugá na Kòrsou, awóraki ya pa basta tempu esei no ta posibel. Por mira e obranan di arte original i e tasnan ku e imahennan ariba durante henter luna di sèptèmber den e kafeteria di Van Den Tweel na Zeelandia. Riba 25 di sèptèmber di 9or di mainta pa 1or di mèrdia, respresentantenan di e fundashon lo ta presente tambe pa kontestá tur bo preguntanan i pa inskribí donatùr nobo.
Fundashon CliniClowns Kòrsou ta trese distraishon i goso pa mucha ku malesa i mucha ku un limitashon físiko òf mental, i pa hende grandi ku demensia. Pa medio di improvisashon, wega i muzik, e payasonan ta duna atenshon na e personanan tras di e malesa òf limitashon i asina ta krea momentunan chikitu di alegria i felisidat, ku kua un hende por sinti su mes emoshonalmente mas fuerte atrobe, ounke ta pa un ratu so. E payasonan ta profeshonalnan entrená i tur bishita na e diferente institushonnan i kasnan ta kompletamente grátis. Esaki ta posibel solamente ku donashon for di komunidat. Por sostené CliniClowns por ehèmpel dor di kumpra un tas, òf dor di bira donatùr.
Artistanan: André Nagtegaal, Mirjam Griffioen, Suzet Rosaria, Esther Buys, Fred Breebaart, Giovani Zanolino, Sander van Beusekom
Kunst voor CliniClowns, kunst met een glimlach!
CliniClowns Curaçao stelt voor het eerst alle werken ten toon die in de afgelopen 10 jaar door diverse kunstenaars speciaal voor de stichting zijn gemaakt. Deze kunstwerken zijn gereproduceerd op de bekende, en geliefde, boodschappentassen van CliniClowns, waar de stichting toendertijd een primeur mee had. Begin dit jaar werd alweer de 7de editie van deze ‘fundraising artbag’ gepresenteerd met een illustratie van Sander van Beusekom. De tas kan geproduceerd worden door diverse sponsoren, waardoor de opbrengst geheel ten goede komt aan het werk van CliniClowns Curaçao. O.a. door de pandemie is de stichting op zoek gegaan naar andere contact- en zichtbaarheids momenten. Waar voorheen op diverse plekken op het eiland voorlichting werd gegeven en donateurs werden geworven is dit nu al geruime tijd niet meer mogelijk. De kunstwerken, en de daarmee geproduceerde tassen, zijn de hele maand september te zien in het Café van Van Den Tweel te Zeelandia. Op 25 september van 9-13 uur zal de stichting aanwezig om al uw vragen te beantwoorden en eventuele nieuwe donateurs in te schrijven.
Stichting CliniClowns Curaçao zorgt voor afleiding en plezier bij zieke kinderen en kinderen met een lichamelijke of geestelijke beperking, en bij mensen met dementie. Door improvisatie, spel en muziek richten de clowns zich op de persoon achter de ziekte of de beperking en ontstaan er geluksmomentjes waardoor iemand zich weer emotioneel sterker voelt. De clowns zijn getrainde professionals en de bezoeken aan de instellingen zijn gratis. Dit is alleen mogelijk door giften uit de gemeenschap. Men kan CliniClowns steunen door bijv. een tas te kopen, of donateur te worden.
Foto: Expositie kunst voor CliniClowns in Allerhande Café van den Tweel Zeelandia


text:
Bo tin algun pregunta? Klek riba e siguiente link.Tuma kontakto >
Publiká riba 4 July 2019
Willemstad – Ontvanger di Kòrsou ta introdusí inovashon riba tereno di pago di impuesto i prima. Entrante yüli 2019 tur negoshi i persona privá por paga mayoria di impuesto i prima pa medio di e sistema di pago PAGOmátiko, di e mésun manera ku ya nan ta paga gastunan manera koriente, awa i impuesto riba desperdisio (afvalstoffenbelasting). Den un enkuentro ku prensa, Minister di Finansa Kenneth Gijsbertha, huntu ku Landsontvanger Alfonso Trona, a duna splikashon kiko a kondusí na e inovashon aki i kon e ta funshoná den práktika.
Minister di Finansa Kenneth Gijsbertha: “Gobièrnu su meta ta pa stimulá habitantenan i negoshinan na Kòrsou pa paga nan impuesto i prima na tempu i na e manera di mas efektivo i ekonómiko. Pagamentu di impuesto i prima na ofisina di Landsontvanger tin benefisio, pero tambe limitashon. E benefisio ta ku pagamentu no ta trese gastu kuné, pero su limitashon ta ku ofisina di Ontvanger ta habrí un sierto kantidat di ora so pa dia. E solushon ku Gobièrnu a trese aki ta grátis i e ta brinda hopi mas ora durante kua por hasi pago ku ta e kaso na Ontvanger. Pues e ta halsa e komodidat di e kliente, sigur mirando ku tin no ménos ku 122 punto di pago di PAGOmatiko na vários tipo di establesimentu rònt Kòrsou. Ademas e ta un solushon pa esnan ku pa diferente motibu ainda no ta hasi pago online.”
Míles di kliente ya tin hopi aña ta usa e servisio aki i un bentaha grandi adishonal ta ku e ta simpel. Trona ta splika: “Pa paga impuesto i prima ku PAGOmatiko tambe ta mésun simpel: mester bini ku e aanslag – esta e papel di belasting – riba kua por mira ta kua tipo di impuesto ta trata di dje, e montante i tambe e karakterístika di pago ku semper mester indiká komo deskripshon pa e pago. Esaki por ta un ‘betaalkenmerk’ òf un ‘aanslagnummer’. Despues di yena esaki, ta bon pa chèck sigur si e ta korekto. Despues ta konfirmá e transakshon i di e forma ei finalisá e proseso. Un servisio pues ku ta fásil, grátis i ku e kliente por hasi na e ora ku ta kumbiní e mes.”
Segun Trona e tipo di impuesto i prima ku por paga ta: AOV/AWW, AVBZ, Basis Verzekering Ziektekosten (BVZ), Nominale Premie di BVZ, Grondbelasting, Inkomstenbelasting, Logeergastenbelasting, Loonbelasting, Omzetbelasting (OB), Onroerende Zaken Belasting (OZB), Successiebelasting i Winstbelasting. Pa motibu tékniko sinembargo no ta posibel pa hasi pago ku PAGOmatiko den kaso ku e aanslagnummer tin un lèter aden. Esaki ta konta pa pago di èrfpagt, hür di domeingrond, number di outo i Ziektekosten i ongevallen (ZV/OV) i cessantia. Den kaso di betalingsregeling, si bin ku e areglo por skohe un aanslag, i riba esaki sí por paga. Meskos, den kaso ku bini ku un vordering, por skohe un aanslag i riba esaki sí por paga. Ademas tin un montante mínimo i un montante máksimo ku por paga pa medio di PAGOmátiko. No por hasi pago pa montante mas abou ku 10 florin. Pa kada forma di paga (kèsh, Maestro òf Kompa Leon), un montante máksimo ta aplikabel.


text:
Partisipante 2000 klas 1 i 2
Resultado di Promé kompetensia literario di papiamentu:
Arte di Palabra 20 di mei na UNA
Djasabra 20 di mei e promé kompetensia Arte di Palabra pa klas 1 i 2 di Formashon Básiko, a tuma lugá.
E tabata un éksito rotundo. Tabatin 50 partisipante di 14 skol avansá di Kòrsou i Boneiru a kompetí : ta trata di Jacques Ferrandi BVO, SGB di Boneiru, Albert Schweitzer MAVO, Maria Immaculata Lyceum, Maria College, Amador Nita MAVO, Peter Stuyvesant College, Mgr Zwijsen College, Radulphus College, St Jozef MAVO, St Ignatius College, Stella Maris MAVO, Kolegio Erasmo i Lauffer MAVO.
E skolnan a kompetí den kuater kategoria:
A Deklamashon di poesia eksistente
B. poesia original, skibí pa e alumno
- Kuenta original i
- D. Kuenta eksistente
Aki ta sigui e resultado:
A Deklamashon di poesia eksistente
1. Miangelo Barby di St Jozef Mavo ku su poema At’ami aki di Lidia Francisca
- Shelomi Bakhuis di Lauffer Mavo ku e poema Mi pòpchi pretu di Nilda Pinto
- Jonelle Obia di St Jozef Mavo ku e poema Kadena di Nelline Hart di klas 3 St Jozef
B. poesia original
1. Edgarvin Ramazan di Mgr Zwijsen College ku su poema Bida skirbí p’e mes
- Marshly Cicilia di Amador Nita ku su poema Moda skibí pa Kimberley van Berkel di Amador Nita klas 2.
- Marc Tweeboom di Stella Maris ku e poema Djaka ku kùif skibí pa Shureagan Thomas di klas 2 Stella Maris
- Kuenta original
- Jo-Anne da Costa Gomes di PSC kuenta E pushi blanku skibí p’e mes
- Lutsi Petronella di Albert Schweitzer ku su kuenta Un djente poko porko skibí p’e mes.
- Lara Ghering di PSC ku e kuenta Mi herensia skibí p’ e mes
- D. Kuenta eksistente
- Edson Pinas di Maria College ku e kuenta Restorant di Pierre Lauffer
- Dyanne Ustasia di Kolegio Erasmo MAVO ku e kuenta Ma Chata di Pierre Lauffer
- Silvienne Martie di Amador Nita Mavo ku e kuenta Puña di Elis Juliana
Hurado tabata:
Presidente Richard Delfina
Hurado di poesia: Ini Statia, Jackie Balentin, Henry Habibe i Jules Marchena
Hurado di kuenta: Maria Diwan, Reyna Joe, Wernher Suares i Omayra Leeflang.
M.c. tabata Morgan Isenia i Indira Parisius.
Entrega di premio a tuma lugá pa Diputado De Jong-Elhage, Minister Lamp, ir. J. v.d. Straaten, direktor di Formashon Básiko Antiano i dr. R. Severing di Fundashon pa Planifikashon di Idioma.
Tur partisipante a haña e buki Gabriela i un sertifikado. E ganadónan a haña ademas un buki di GIRO.
Intenshon ta pa traha un buki di e obranan original ku a kompetí.


text:
Na momentu ku un persona ku ta yena ku Spiritu Santu stòp di sakrifika i skucha e bos di Dios, e ta duna e diabel chèns di bolbe drenta den su bida. E proposito di diabel ta pa kontrola bo bida i pensamentunan i asina e ta logra na susha bo alma i kurason. Na momentu ku bo ta gaña, hòrta, papia malu di otro ets, bo ta dunando diabel e oportunidat pa tuma kontròl di bo bida.
“No duna diabel niun chèns! Esun ku tabata hòrta, mester stòp di hòrta i kuminsá gana su pan honradamente pa asina e por yuda esnan ku ta den nesesidat. No usa palabra fo’i sla; laga loke boso papia ta útil, konstruktivo i na su lugá, bon pa yuda esnan ku ta skucha. Anto no hasi Spiritu Santu di Dios fèrdrit; Dios a seya boso kunÉ komo su propiedat pa marka boso pa e dia di salbashon final. Pone un banda tur amargura, rabiamentu, lantamentu di bos, insulto, den un solo palabra: tur sorto di malisia! Pero sea bondadoso i tene kompashon; pordoná otro manera Dios a pordoná boso pa medio di Kristu.”
Mateo 4:27-32
Un hende ku tin renkor, rabia, resentimentu i ku no ta pordoná no tin Spiritu Santu. Ta imposibel pa Dios dunabu e regalo di mas presioso ku E tin, ku ta Spiritu Santu pa e bin habita den un kurpa kaminda e diabel ta reina. E prome paso pa bo risibi e presensia di Dios ta arepenti di bo erornan, buska Dios di tur bo kurason i no duna diabel niun chens mas pa e por drenta den bo bida.
E desishon ku bo tuma awe lo pèrdura pa semper. Awe bo tin e oportunidat di kuminsá di nobo. Dobla bo rudia hasi un orashon, entregando bo bida na Dios. Duna Dios e chèns pa habita den bo awe, asina bo por tin pas, goso i alegria .


text:
Despues di e resultadonan di e weekend cu a pasa, e standing di e Division Honor 2019/ 2020, ta mustra hopi interesante y cuidao cu e aña aki, cu kisas tin sorpresanan grandi na caminda.
Diabierna, 6 maart 2020, e abehanan di Dakota ta gana e ekipo di United facilmente cu score di 7 – 0. Cu e resultado aki, Dakota ta keda trankil na di dos luga, mientras cu United ta keda den sotano cu 0 punto. E goalnan di Dakota a wordo anota Joshua Gross 2x, Randell Gross 2x, Jean-Pierre Heyden, Fernando de Sousa y Daniel Briceño.
Diasabra 7 maart tabata tin 2 wega interesante. E prome wega tabata entre e tricolornan di Solito, RCA y La Fama. La Fama tabata mester di un victoria, pa sali for di posicion di Promocion/ Degradacion y un victoria pa La Fama lo yuda La Fama, keda den contienda pa Play-Off tambe. E tricolornan no a basila y ta gana e wega cu score di 2 – 0. Cu e victoria aki, RCA ta keda solido na e promer lugar den e Dvision Honor. Goalnan di RCA a wordo anota pa Walter Bennett y Kevin Peña.
E di dos wega di Diasabra a conoce un sorpresa ora cu e Piratanan di Caravel ta propina e Dragonnan di Nacional un derota di 2 – 0. Un resultado cu ta yuda Caravel keda den contienda pa e Play-Off, mientras cu Nacional ta perde oportunidad pa tuma distancia for di e otro equiponan. Goalnan di Caravel a wordo anota pa Wveimar Galeano, mientras cu e otro goal a bin por medio di un autogol.
Diadomingo 8 maart, tambe tabata tin 2 wega sumamente interesante. E prome wega a bay entre e naranhadanan di Santa Cruz, Estrella contra e Uptown Boys di Brazil Juniors. Estrella tabata na di 4 posicion prome cu e weekend y un victoria lo a pone nan yega, 18 punto pareu cu Nacional. Brazil Juniors cu ta den un racha di 3 wega gana, a cuminsa haya holo di Play-Off. E Uptown Boys ta sigui cu nan racha, y ta gana Estrella cu score di 3 – 2. Cu e victoria aki Brazil juniors ta yega 13 punto, dos punto tras di Estrella, cu ta keda na di 5 lugar. Goalnan di Brazil Juniors a wordo anota pa Kenroy Ranger 2x y Shequan Cornett, mientras cu e goalnan di Estrella a keda anota pa Trevor Faro 2x.
E di dos wega di Diadomingo a bay entre e Pumanan di Piedra Plat, Britannia y e Orgullonan di Noord, Bubali. Un victoria lo yuda ambos equipo pa keda den lucha pa clasificacion pa Play-Off. Tur dos equipo tabata tin mes hopi gana pa gana e wega y asina tambe e wega ta keda empata 3 – 3. Goalnan di Bubali a wordo anota pa Jhon Silva, Rennick Maria y Edmar Tromp. Pa Britannia ta anota Joel Geerman, Johnathan Ruiz y Pieter Susebeek.
Cu e resultadonan aki e standing pa locual e Division Honor, ta keda SUPER interesante. RCA ta solido na prome lugar, sigui pa Dakota cu tambe ta mustra basta safe pa su clasificacion pa Play-Off. Pero entre e equipo nr. 4 Bubali y e equipo nr. 9 La Fama, tin apenas 4 punto diferencia. Esey kiermeen cu tur cos por bolter ainda. E weekend venidero e Campeonato ta sigui cu 4 wega. E wega entre Bubali y Nacional a keda cancela (e wega aki lo wordo programa di nobo.). Diabierna awor, 13 Maart e dos clubnan di Santa Cruz, Estrella y Caravel lo enfrenta otro. Estrella ta na di 5 lugar cu 15 punto, mientras cu Caravel ta na di 6 lugar cu 13 punto. Diasabra, 14 Maart lo tin 2 wega. Dakota ta enfrenta La Fama y despues Britannia lo enfrenta United. Diadomingo lo tin un solo wega, e Tricolornan RCA cu keto bay ta invicto lo enfrenta e Uptown Boys di Brazil Juniors, cu tin un racha di 4 victoria sigui.


text:
Ayera nochi na Centro di Bario Brazil a tuma lugar reunion entre S.M.A.C. y Grupo nan.E reunión aki a bai den un ambiente placentero. Hunto nos a trata diferente punto. un di nan sigur twt e temporada di Carnaval.
Pa loke ta schedule diferente idea a bin riba mesa, pero cada grupo Lo bai bek den nan seno y ta doble diarazon pa confirma esaki pa despues presente na tur otro partner nan dí Aruba Su Carnaval. Pueblo di Aruba por ta trankil. E processo pa pone Carnaval riba pia a cuminsa. Muy Pronto lo tin mas bon noticia Na caminda. S.M.A.C.


text:
Diferente organisashon a uni ku Fundashon Alton Paas pa inspirá komunidat pa #BinMoveKuNos na e di 4 edishon di ‘The Annual Fitness Challenge’Sigi charlanan interesante, gana premio i bira mas konsiente dia 15 di yanuari 2017
Diferente organisashon a uni ku Fundashon Alton Paas pa inspirá komunidat pa #BinMoveKuNos na e di 4 edishon di ‘The Annual Fitness Challenge’Sigi charlanan interesante, gana premio i bira mas konsiente dia 15 di yanuari 2017
Willemstad, – Ku hopi enthousiasmo nos por informá ku nos sponsor prinsipal MCB ta huntu ku nos pa ‘count down’ pa dia 15 di yanuari 2017. Na Colon den lokalidat di Fundashon Alton Paas, e fundashon a tene un rueda di prensa pa anunsia e spònsòrnan. Risibi premio pa ku e Annual Fitness Challenge i tambe informá tur loke ta bai tin dia 15 di yanuari 2017.
Ta konosí kaba pa di 4 aña ku Fundashon Alton Paas ta kuminsá aña den gran forma organisando su fundraising annual The Annual Fitness Challenge 2017 na International School i e bia aki lo bai tin 3 aria. Aria 1 ku ta Fitness, Aria 2 ku ta Spinning i Aria 3 ku ta Exhibition.
Tur aña e atenshon tabata riba e seshonnan di fitness ku lo sosodé na e aria 1 den Auditorium kaminda lo tin e 8 tipo di fitness. E aña ki lo tin 3 sekshon speshal ku ta TaiChi pa 60+, Kids Dance pa hoben entre 8 pa 15 aña i Pump on wheels pa personanan den ròlstul.
Na e Aria 2 di Spinning ku ta riba e plenchi ariba ku e ‘spinbikes’ ku kompanianan ta registrá i kontribuí pa partisipá komo grupo.
Un aria interesante e biaha aki ta nos Aria 3 di Exhibition kaminda diferente organisashon lo tei ku stènt pa duna informashon i laga será konosi ku nan produktonan di salu. Nos lo tin tambe charlanan interesante tokante matanan kurativo duna pa Reinald Leitu ku mas di 13 aña di eksperensia riba e topiko biba salu. Tambe Olga Job kual ta un Entrenador sertifiká riba e tereno di salu holistiko. E lo tei ku un konsepto nobo na Kòrsou titulá ‘Mindfull Fitness’ pa siña kon nos por usa nos mente durante di fitness pa yega na un mihó resultado.
Esaki ta nifika ku un persona por bin move pero tambe sea después òf promé ku su seshon e por sinta i skucha e informashonnan aki pa enrikese su konosementu pa un estilo di bida saluabel. Asta mayornan ku trese nan yunan pa fitness por sigi e charla. Pesei komo Fundashon nos a skohe si un persona ke sigi un charla e por bini kompletamente gratis. Esei ta nifiká e por bini na Internashonal School drenta na e parkeerplaats, kana na e stènt nan i skucha workshop. Si e persona ke partisipá e mester kumpra karchi pa e haña su banchi pa drenta den auditórium.
Pa partisipantenan ku a kumpra karchi i partisipá na fitness nos lo tin premio tremendo ku lo keda rifa e dia ei. Pesei 15 di yanuari 2017 ta brinda e espasio ku komunidat por uni ku Fundashon Alton Paas pa kuminsa 2017 den gran forma i alaves kontribui den e trabounan ku e Fundashon ta hasiendo. Pa e schema ku tur e orarionan por wak den korant òf subi Facebook page di Fundashon Alton Paas pa bo por skohe foi ki ora bo ke tei. Tin koi kome plus koi bebe. Asta Finchi Statie i Shirley Bloem-Engelhardt lo tei komo MC pa animá hinter e aktividat masha dushi mes.
Fundashon Alton Paas ta hasi un invitashon na rònt Kòrsou pa bini dia 15 di yanuari na International School entre 6or di mainta pa 12or di merdia.
Karchinan ta optenibel serka fundashon mes, na Mensing Caminada i online via Tickets Caribbean. Pa adulto ta 35 florin. Hoben (8 pa 15 aña) i 60+ ta 15 florin.
Pa Spinning gruponan of organisashon por yama nos na 5100087 òf 7363577 pa hasi registrashon pa spinning of mail nos na fitness@fundashonaltonpaas.org of info@fundashonaltonpaas.org.
Area 1 Fitness Instruktor
6:00 Yoga Janina Ilha
6:45 Body Pump Meliza Garmers
7:30 Tai Chi Bryan Freitas
8:15 Zumba Charlyne Balentina
9:00 Pump On Wheels Ruth Kroes
9:45 Circuit Training ProBella Fit
10:30 Kids Dance Ruth Kroes
11:15 Pilates Helen Griffith
Area 2 Spinning
6:00 Kristely Oleana
7:00 Niek Theesink
8:00 Kristely Oleana
9:00 Melvin 12:00
10:00 Diana Lawton
11:00 Sabina Evertsz
Area 3 Exhibition/Workshop Presentado
5:50 Opening Minister
8:30 Mata Kurativo Reinald Leitu
11:00 Olga Job Olga Job
12:00 Klousura Alton Paas


text:
- Despues di un operashon na man, usualmente ta apliká un ferbant pa preshon pa prevení ku e man ta hincha i ta bai sangra. Deskanso tambe ta kondusí na un mihó rekuperashon.
- E áreanan ku ta tratá por keda un tiki doloroso ora e anestesia kita. Ta konsehabel pa tuma un òf dos paracetamol na tempu (por ehèmpel promé ku bo bai drumi), pero no aspirina. Esaki ta hasi sanger delegá.
- Posishoná bo man òf pia mas haltu ta promové rekuperashon i ta prevení hinchamentu despues di e operashon. Durante e operashon na man òf pia, ta hasi uso di un mitèla. Ta importante pa regularmente saka bo man for di e mitèla i move bo skouder i èlebog.
- Ta konsehabel pa no hasi uso di alkohòl 24 ora promé ku tratamentu; esaki tambe por hasi sanger delegá.
- Usualmente por kita e ferbant di preshon despues di dos dia, si bo dòkter no a akordá un otro maneho di tratamentu pa bo. Bo mes por kita e ferbant. Despues di esaki e herida por muha i bo por baña. Baña largu, landa i bishitá sauna no ta rekomendá pa e promé dos pa 4 simannan.
- Si a posishoná un splint durante e operashon, lo kita esaki despues di 5 pa 7 dia na poli.
- Si bo move bo dedenan, man i pòls sin forsa esaki mas tantu i mas leu ku bo por sin ku bo kita e puntanan, ta kontribuí na un rekuperashon mas rápido. Sinembargo, por dura 4 pa 8 siman promé ku bo por hasi uso di bo dede, man òf pòls normalmente.
- E sensashon rondó di e área tratá por redusí i sinti lam. E sikatris tambe por sinti steif. E sensashonnan aki lo disparsé durante e proseso di sanashon di mas o ménos 4 pa 6 luna. Ta importante ku ta yega na e resultado final despues di 6 pa 12 luna.
- Bo lo tin vários chekeo; despues di un òf do siman pa kita e puntanan i pa kontrolá e sikatris. E otro chekeonan ta importante pa kontrolá e rekuperashon. Fisioterapia tambe ta keda preskribí si esaki ta nesesario.
- Inflamashon òf infekshon ta keda identifiká rondó di e herida. E kueru lo bira kòrá i kayente, e ta hincha drástikamente, bo ta eksperensiá mas doló i posiblemente por haña keintura òf rel. Si bo tin e síntomanan aki, bo mester tuma kontakto ku e siruhano plástiko na warda. Bo por hasi esaki pa medio di e number di telefòn general di CMC: +5999-745-0000.
Konseho Despues Di Operashon Na Man


text:
The content originally appeared on: Diario
Asociacion VWI keto bay preocupa
ORANJESTAD (AAN): E asociacion VWI cu ta consisti di profesionalnan trahando na WEB Aruba NV, ta lamenta cu keto bay nan no a haya contesta riba serie di pregunta cu nan a lanza riba e situacion, unda diripiente ta mira cu Utilities Aruba NV ta sali for di su “circulo” di job-description, y awor e ta encarga pa busca proyecto di molina pa WEB Aruba NV.
Pakico haci esey? Siendo cu Aruba mes tin grupo di ingeniero capacita laborando den WEB Aruba NV.
Pesey mes, na forma exitoso den pasado, WEB Aruba riba su mes a logra cu dos decada anterior a logra pa lanta e parke di molina na Vader Piet. Semper WEB Aruba riba su mes a traha y bin cu proyectonan di balor historico, manera plantanan di awa di Aquachem, plantanan awor di genera coriente di RECIP.
WEB Aruba NV a haci e proyectonan ey sin ningun problema, y tur cos a wordo bon controla. WEB mes tin 3 Auditor interno cu ta controla tur proceso financiero di e proyectonan. Y tambe dos biaha pa aña tin Auditor externo cu ta bin acerca pa haci e controlnan aki.
Segun Richard Frank di VWI, pesey awor nan kier sa, kende ta controlando Utilities Aruba NV? Cual ta e Auditornan cu ta controlando Utilities?
VWI a manda un carta pa Utilities Aruba NV cu exigencia pa: (1) Stop cu e EOI pa e 2ndo proyecto di Molina. (2) Pa pidi e comision di Corporate Governance pa bin sondea e governance di e EOI. (3) E uitspraak di Corporate Governance commissie aki lo tabata bindend.
Den fin di siman, Utilities Aruba NV a contesta VWI pa bisa cu nan lo no stop cu e EOI, y cu Utilities no ta di acuerdo pa a pone e miembronan ey proponi den e Comision (esta Sr. Kunnemans, Sr. Lacle, y Sr. Refunjol) pero pa pone otro miembro di nan, hunto cu Sr. Refunjol, y tambe cu e uitspraak no ta bindend y cu nan lo djis considere como ‘conseho’, y e ora nan lo evalua e conseho di esey.
Pero esey no ta loke Asociacion VWI a pidi. Pues na final Utilities no a bay di acuerdo cu esey.
VWI a manda carta tambe pa Vaste Commissie di Energia di Parlamento. Tambe grupo di gremio a manda carta pa Prome Ministro pa reuni cune, y a haya contesta cu e no por papia cu VWI, como cu e no tin tempo. Tambe VWI a manda carta pa President di Parlamento pa tene un reunion cu parlamento mes, pero no a haya contesta riba esey ainda.
Segun VWI, e EOI cu a ser teni unda a divulga cu tin 28 compania interesa pa bin cu Parke di Molina, tabata “algo ilegal”.


text:
Siman pasa Diahuebs mainta nan a bai cu e auto di Glendeline Maduro cu ta traha na Cool FM 98.9 den e Morning Show. Por a ripara cu tur caminda via social media nan a pone pa busca e auto. Loke a pasa ta cu un team di persona a dicidi di bai cu e auto y Pimp su auto complete. Den 4 dia nan a cambia e auto aki full. Diamars atardi 5or nan a hibe unda su auto cu tabata horta ta full cambia. Esaki tabata un sorpresa masha grandi pa su persona paso tur su friends tabata na e sitio pa asina sorprende. Speed Garage a facilita nan lugar pa haci e cambio complete y EDCO costum shop a zorg pa organisa full e cambio. Nagico a busca e auto riba nan takelwagen y Sikkens a duna e verf. Tambe Zen Disgn a sticker e auto y Modern Electronics a pone e radio. Super Car Wash a laba e auto paden complete y Shaba Car accessories a duna riem pa e auto. Elite a yuda cu sound y luz. Monster Energy Drink a yuda pa tur hende tin algo di bebe. Aki tin e potret di loke a pasa y pronto Team Films lo tin e video pa tur hende wak loke a pasa na TV y tambe online.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
WORLD MOOT 2022 Ireland.
World Moot na Ireland awor lo tuma lugá di 18 pa 28 di yüli 2022. World Moot ta e “Jamboree pa Rover Scout” 18 pa 28 aña di edat. Mirando ku e aña aki mester registrá i kuminsa paga nos ta organisando un enkuentro virtual pa duna informashon di e World Moot aki. Nos lo repasá tur detaye konosí i kon nos lo prepará nos partisipashon. E enkuentro informativo aki ta habrí pa partisipashon di un i tur, inkluso mayornan. Por fabor manda un email na info@scoutingantiano.org i nos lo manda e link di e reunion pa bo.
E enkuentro virtual lo tuma lugá djamars dia 6 di aprel di 18.30 pa 20.30’or.


text:
ORANJESTAD, Aruba
Despues cu a termina den Boliviastraat e investigacion riba e atraco na Gold Palace no a keda solamente na e sitio ey pa investigacion y detencion. Despues cu e termina na Boliviastraat a bay na Semeleerstraat 13 cu tambe ta relashona cu e investigacion di Boliviastraat. Na yegada polisnan a encontra un homber riba rolstoel y a keda deteni y wordo hiba warda pa mas investigacion relashona cu atraco na Gold Palace cu a tuma luga den besindario di nos turismo cu nos pilar economic number 1 na Aruba. Departamento di Atraco Team ta haciendo un tremendo trabao relashona cu atraconan cu antisocialnan ta comete rond di nos isla. Atraco Team lo sigui enfoca y traha duro pa soluciona e casonan cu tin.


text:
Protestantismo
Protestantismo ta un di e kuater divishon grandi den Kristianismo. E ta un movemento ku a kuminsa na parti nort di Oropa den e siglo 16 komo un reakshon kontra e doktrina i praktikanan di e Misa Katoliko Romano. E doktrinanan di e varios denominashon i no-denominashonnan protestant ta varia, pero kasi tur su doktrina nan ta unanimamente hustifiká e grasia dor di fé anto no dor di akshon nan, konosi komo Sola Fide, e pastoridat di tur kreyente, i e beibel komo e ultima outoridat den fé i orden, konosí komo Sola Scriptura, ku ta latino pa 'dur di skriptura so'.


text:
Codependencia hopi bes sa wordo discuti den e contexto di uzo di substancia, den cual un persona ta abusa di un tipo di substancia y ta depende di un otro persona pa por yega na placa, cuminda of cas. Pero codependencia ta mucho mas amplio cu esey.
Codepedencia por wordo defini como cualkier relacion den cual dos persona ta asina hopi involucra cu otro, cu ya nan no por funciona mas den un forma independiente. Nan estado di animo, felicidad y identidad ta wordo defini pa e otro persona.
Den un relacion codependiente, generalmente tin un persona cu ta mas pasivo y cu no por tuma decision pa su mes, y uno cu un personalidad mas dominante cu ta obtene algun recompensa y satisfaccion den controla e otro persona y tuma decisionnan di con nan mester biba.
Codependencia hopi bes ta wordo referi na “adiccion na relacion”, den cual e persona codependiente tin e tendencia di forma y bira dependiente na relacionnan toxico y emocionalmente dañino. Codependencia ta bira un problema na momento cu un persona cuminsa probecha di e otro financieramente of emocionalmente.
Loke ta tras di e comportacion aki ta subconsciente: un persona no necesariamente consciente ta trata di manipula e otro, incluso si esaki ta e resultado. Similar na esaki, por ta un persona cu ta defini su mes atrabes di un relacion, e por ta haciendo esaki inconscientemente.
Bira consciente di e motivacionnan subconsciente, ta e clave pa mehora e situacion. Permiti y acepta, ta un señal di codependencia no saludabel. Permiti y acepta, ta wordo describi como un comportacion cu ta wordo uza pa alivia e tension den relacionnan causa pa custumbernan problematico.
Permiti y acepta comportacion nan toxico ta inclui yuda saca bo pareha for di detencion of problemanan financiero, sigui dun’e chens, ignora e problema, acepta ‘smoesjes’, ta semper esun cu ta purba soluciona e problema of constantemente ta esun cla pa rescat’e for di cualkier situacion. #DASmascercadibo


text:
Cu dos medaya di Plata conkista den e competencia di UCI BMX Supercross na Bogota, Colombia, Shanayah Howell a demostra di ta den e nivel mundial di e deporte bike cross. Durante dos dia largo, Howell ta logra finalisa tras di dos bez medayista di Oro den e Weganan Olimpico, Mariana Pajon di Colombia ta e unico cu a gana Shanayah.
Notable ta cu den dos siman Shanayah ta logra subi podium 3 biaha(dos na Colombia y un na Merca) den Supercross cual ta un logro historico pa Aruba su deporte mirando e nivel cu su persona ta compitiendo.
Resultado final di e HC COPA NACIONAL DE BMX – Bogota DC Colombia.
Elite Women:
1. PAJON Mariana COL 90 points
2. HOWELL Shanayah ARU 70
3. ALVES DOS SANTOS Julia BRA 60
4. PARRA ROJAS Paola Natalia COL 50
5. CARRERA CHALA Karla Belen ECU 40
6. RESTREPO RESTREPO Maria Camila COL 30
7. VARGAS VELASQUEZ Melissa COL 25
8. CADAVID IDARRAGA Ana Sofia COL 20
Shanayah a suma un total 70 punto pa loke ta su clasificacion pa e Weganan Olimpico Tokyo 2020.Pabien Shanayah sin lubida coach Pedro Estaba, Aruba Wielerbond y henter famia cu ta e sosten di mas grandi.


text: Diahuebs mainta a drenta informe di un accidente cu hende herida na e cruzada Maria Christinastraat cu Irenestraat, meaora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda un Nissan March biniendo for di Maria Christinastraat y no a duna preferencia na un Chevrolet Tahoe bayendo nort den Irenestraat. E dama chauffeur di e Nissan March tabata keha di dolor den pecho. Na yegada di e ambulance nan a atende e dama na e sitio mes.


text:
Dialuna 26 di september 2022 tin un reunion tripartiet na Hulanda. Un reunion entre Aruba, Curacao y Sint Maarten den preparacion di reunionnan di IPKO. IPKO ta Interparlementair Koninkrijksoverleg cual ta un reunion cu ta tuma lugar dos bes pa aña entre e parlamentonan di Aruba, Curacao, Sint Maarten y Hulanda.
Puntonan di agenda
E dia ta habri caminda representantenan den Raad van State di Aruba, Curaçao en Sint Maarten lo duna un presentacion encuanto e siguiente puntonan: Raad van State di Reino, reglamento encuanto e proceso supervision financiero y Reino Hulandes, tratadonan y Unierecht. Prome cu lunch nos lo trata e punto di relacion den Reino awe y den futuro. Mas tanto lo kier para keto na na con nos por fiha un bista pa futuro descartando e relacionnan actual. Mas cu claro e intencion ta tambe pa trata e aspecto di mehoracion den nos relacion den Reino caminda lo uza como punto di salida e mocion presenta pa Van Raak y de Graaf.
Despues di lunch nos lo duna atencion special na enseñansa. Pa ta mas specifico e situacion y retonan di nos studiantenan na Hulanda, cual ta un punto cu mi persona a pone riba agenda. Special pa e topico aki a invita Nationale Ombudsman di Hulanda Reinier van Zutphen cu a haci un investigacion encuanto nos studiantenan. Resultado di dicho investigacion nos por lesa den “Kopzorgen van Caribische Studenten”. Mi ta di opinion cu nos mester por uza e plataforma di IPKO pa yega na solucionnan concreto pa problemanan di nos ciudadanonan. Den e caso aki nos studiantenan. Otro aspectonan cu nos lo atende ta supervision financiero, Geschillenregeling y reunion di IPKO. Ultimo tempo esakinan ta forma parti structural di nos reunionnan tripartiet. Ta puntonan cu ta concerni nos tur 3 of cu nos tur 3 ta desea.
Pues, nos ta habri siman cu un dia largo pero mi ta convenci cu e lo ta uno fructifero. Mi kier invita bo pa keda pendiente mirando cu mi lo sigui informa e dianan nos dilanti con e reunionnan ta bayendo.


text:
ORANJESTAD,Aruba
E tempo stipula pa un persona por reserva un sitio riba e ruta di Carnaval, ta 12:00am riba e dia di parada
Awe tabata e dia official pa esnan cu a bin na remarke pa un Ventkavels of un Kavel regular, cuminsa pone nan trailer, auto, tent of stellage pa asina prepara nan lugar na unda nan ta bay presencia Carnaval. E ora stipula cu e cuidadano tin permiso pa instala ta entre 7.00 a.m. y 7.00 p.m.
Durante control, DIP a constata cu tin varios obheto riba e ruta di Carnaval cu no tin permiso pa ta buta riba e ruta. DIP kier informa, cu esnan cu no a bin na remarke pa un Ventkavels of Kavel regular, mester cuminsa kita cada obheto cu nan a uza pa reserve un sitio.
Si acaso cu DIP constata den e dianan venidero e materialnan of obhetonan ta riba e ruta ainda, lo pidi Polis pa compaña e departamentonan encarga, pa kita e materialnan cu ta ilegalmente poni. E tempo stipula pa un cuidadano cu no a bin na remarke pa un kavel of ventkavels por reserva un sitio riba e ruta di Carnaval, ta 12:00am riba e dia di parada, prome cu esaki, no ta permiti. E persona tin permiso pa reserva e sitio e ora stipula, y manera cu e parada termina, e cuidadano mester kita tur cos, y laga e lugar manera cu el a encontra esaki.
Den e parkinglot dilanti The Cinema, Parlamento, Bestuurskantoor y tambe dilanti di ex- Douanekantoor, The Jewelry Center y Royal Plaza NO por pone auto of tent. No ta permiti pa pone trailer, stellage, pallet of carton den e parkinglot aki.
DIP ta pidi pa tur hende sigui e reglanan stipula, pa evita cu mayan mester actua y lo bo haya bo mes den un situacion fastioso. Carnaval ta pa nos tur goza sanamente y sin problema of molester. Un feliz Carnaval.


text:
Algun preguntanan general riba Covid-19 na Kòrsou
Kiko ta e síntomanan ora bo tin coronavírùs?
- E malesa COVID-19 ku ta keda kousá pa e vírùs di corona ta komparabel ku un grip. Bo ta haña e.o. keintura (mas ku 38°C), tosamentu, nistermentu i malestar general. Den mayoria kaso e persona ta bira bon den 1 pa 2 siman. Den kasonan mas severo di e malesa, por desaroyá problema pa hala rosea (rosea kòrtiku) i pulmonia, ku ta rekerí atenshon médiko.
Kon otro persona ta keda infektá ku e malesa COVID-19?
- Coronavírùs ta pasa di hende pa hende primordialmente dor di tosa òf nister. E persona ku tosa òf nister ta saka gotanan ku e vírùs ku e otro den su serkania por inhalá i asina e tambe por haña e malesa.
- Un otro manera di transmishon ta ora e gotanan ku vírùs kai riba un superifisie òf opheto, i un otro hende mishi ku e gotanan aki i despues mishi ku su kara (wowo, nanishi òf boka) e mes por introdusí e vírùs den su kurpa.
Kiko ta e periodo di inkubashon pa e vírùs nobo aki?
- Periodo di inkubashon ta kuminsá konta for di ora bo kontagiá ku e vírùs te ora e síntomanan manifestá. Pa e vírùs aki e periodo di inkubashon ta kalkulá na máksimo 14 dia. Kemen si bo kontagiá awe ku e vírùs probablemente denter di 14 dia lo bo por haña un ke otro síntoma.
Kon largu e vírùs ta keda biba pafó di e kurpa?
- Un vírùs semper mester di un kurpa humano (òf di animal) pa sobrebibí i multipliká. Pafó di e kurpa e vírùs por keda aktivo pa un tempu limitá.
Kiko ta pasa ora ta sospechá ku un persona tin COVID-19?
- Si ta sospecha un hende ku e tin e malesa COVID-19, e tin ku keda kas i yama dòkter di kas. Dòkter di kas ta evaluá e persona su kehonan i hasi varios pregunta relashoná ku biahamentu i kontaktonan resien. Si tin indikashon ku e persona por ta kontagiá, e dòkter di kas ta torah un sita ku GGD pa e persona tèst i wak si e persona tin e vírùs di Corona.
- Mientras ta warda resultado di tèst, e persona ta keda den karentena na kas i ta hasi uso di tapaboka si ta biba den kas ku mas hende.
- Si resultá ku e persona a tèst positivo, e persona mester bai den isolashon na kas. E ta risibí instrukshon di GGD i alabes GGD ta pidi un lista di tur kontakto serkano di último dianan pa por hasi e “contact tracing”.
- Personal di GGD ta keda vigilá e situashon di salú di e pashènt te ora e bira bon òf si dado kaso e bira mas malu e dòkter di kas ta indiká ki ora tin ku hospitalisá e pashènt.
Kuantu tempu ta dura pa rekuperá despues ku bo haña e malesa COVID-19?
- Ta dependé kon severo e síntomanan ku e persona haña di e malesa, kon lihé e ta rekuperá. Hendenan ku a haña síntomanan leve, ta rekuperá mayoria biaha mas lihé (den algun dia). Serka hendenan ku a keda hospitalisá, esaki por dura mas largu (un par di siman).
Kon ta prevení plamamentu di e coronavírùs nobo?
- E medidanan di prevenshon mas importante ku hende tin ku tuma pa evitá e vírùs di plama ta masha simpel. Ta e mesun medidanan ku ta konta pa tur vírùs ku ta kousa kualke grip tambe.
- Ta importante pa sigui e reglanan básiko di higiena:
- Laba man frekuente ku awa ku habon (si no tin disponibel usa handsanitizer ku minimo 60% alkohòl)
- Tosa i nister den doblá di bo kokoti òf usa lensu di papel i tira esaki afó mesora, kaba laba man.
- Tene distansha (mínimo 2 meter) for di hende ku ta visibelmente malu.
Kiko ta e rekomendashonan pa hende ku tin otro malesanan kaba manera por ehèmpel asma i malesa di suku?
- E mesun reglanan básiko di higiena ta konta pa e personan aki tambe esta: laba man frekuentemente ku awa ku habon, tapa bo tos i nister i tene distansia for di hende ku ta malu.
Kon Kòrsou a preparápa COVID-19 for di inisio?
- Ekspertonan riba e tereno aki di Ministerio di Salubridat, Naturalesa i Medio Ambiente a prepará un asina yamá “draaiboek” kon pa atendé ku e Coronavírùs nobo. A komuniká ku entidatnan internashonal ku eksperitisio riba e tereno aki manera WHO, PAHO, CDC, RIVM, ECDC, CARPHA.
- A indentifiká partnernan stratégiko, informánan i asesoránan si tabata nesesario ku nan plan kon pa atendé ku COVID-19. E partnernan aki ta por ehèmpel aeropuerto (CAP), Haf, laboratorio (ADC), hòspital (CMC), dòkternan di kas, spesialistanan, SVB i Arbo-consult pero tambe otro departamentunan di Gobièrnu manera Direktorado di Riesgo i Desaster (DRR) i Directorado di Informashon i Komunikashon (C&V).
- A duna informashon na otro entidatnan ku probablemente lo bai tin di haber ku e malesa aki manera CHATA i CTB pa e sektor di Turismo.
- Konhuntamente ku otronan a traha informashon, na diferente idioma, tokante e malesa pa públiko en general i pa gruponan spesífiko manera turistanan.
- A trein gruponan spesífiko ku ta bai atendé ku posibel pashèntnan di COVID-19 manera enfermeranan di GGD i di Curaçao Medical Center (CMC) i personal di Fundashon Kuido di Ambulance (FKA).
- Gobièrnu tin un Tim Stratégiko COVID-19 ku ta den konsulta diariamente riba e último desaroyonan.


text:
Kralendijk/Miami- E pilotonan di EZ Air Timothy Vaseur i José Zambrano a bira e promé Captain i ‘First Officer’ riba e avionan Saab340 di e kompania EZ Air.
Despues di a sigui entrenamentu na ‘ground school’ e dosnan a bula bai Miami pa nan sigui kurso den Simulator. E siman aki tur dos a gradua i a risibi e asina yamá ‘Type Rating’ pa por bula e avion aki.
Despues ku Vaseur i Zambrano yega bèk Boneiru, lo tin otro ekiponan di EZ Air ku lo kuminsá ku e kurso pa por wòrdu sertifiká riba e avionan mas grandi ku ta karga 34 pasahero.
Intensivo
José Zambrano, den kombersashon ku AworBonaire a bisa ku e entrenamentu tabata basta intensivo pero tambe dushi pa hasi. “Hopi koi siña, pero e ta bai si”, asina Zambrano a bisa.
Ambos Vaseur i Zambrano tin basta aña ta bulando kaba pa EZ Air, respektivamente komo Capitan i First Officer. Zambrano sa bula tambe e avion Britten Norman Islander como ‘Pilot in Charge’ (PIC).


text:
MFK i Kousá Promé a presentá puntonan di akshon prógresivo. (foto)
Awe tardi a tuma lugá dos rueda di prensa, kasi simultaneamente. MFK a presentá nan lista i puntonan di akshon na Saliña, miéntras un poko mas pariba na Dominguito e partido nobo di René Rosalia tambe a presentá su lista di 16 kandidato i puntonan di akshon. MFK ke pa e yu di Kòrsou pensa grandi i tribi di soña. Kousa Promé ke yega na un yu di Kòrsou nobo. Algun punto di akshon ku a bini dilanti awetardi ta : Korte den promé instansia mester haña 3 wes. (Kousa Promé)
Bin ku un fabrika di kuminda di bestia. (Kousa Promé)
Kaminda nobo di Janthiel pa Marie Pampoen. (MFK) Mas mulina di bientu na Koraal Tabak. (MFK) Presidente di Korte mester ta yu di Kòrsou. (Kousa Promé) 0 tarief belasting pa studiantenan ku bini Kòrsou bèk. (MFK) Bullenbaai “tax” riba kada barí di krudo ku sali Kòrsou. (Kousa Promé) Mester bin un dia di Kòrsou. (Kousa Promé) Eliminá sistema di punto na FKP i traha 1000 kas pa aña. (MFK) Instansia di kòntròl riba Ministerio Públiko. (Kousa Promé) Usa awa di laman pa generá energia. (MFK) Kambia lusnan públiko pa “led”. (MFK)
Klek riba foto pa mira imágen grandi.
Riba pagina di e partidonan por lesa mas detayenan di e vishon i plan di akshon di kada partido. Klek aki pa bai página di Facebook di Kousa Promé. Klek akí pa bai wèpsait di MFK.


text:
Decision positivo pa corta e recorte di 5.5 porciento dunado di cuido
*Dangui Oduber e persona indica pa studia dependencia total AZV
*Den formulacion di e mundo nobo por suavisa caracter obligatorio?
ORANJESTAD (AAN) — Por considera e periodo di 2017 pa 2023 como un tempo di prueba pa Aruba debi na e cantidad di problema cu el a presenta pa e pais.
Ta hustamente den e circumstancianan mas dificil, solucionnan practico ta mira luz.
Den e situacion aki tambe, Aruba a haya oportunidad pa huzga su dirigentenan y sin duda den e grupo di gobernantenan cu mas a resalta, a topa cu e politico Dangui Oduber.
E lo keda recorda pa e forma con den crisis, el a sa di atende el a sa di atende cu Turismo cu a sufri un atake historico combina cu e responsabilidad pa Salud Publico, cu casi a mira por ehempel hospital como difunto, ora el a wordo entrega como herencia na Dangui Oduber.
Ora mira atras riba e trankilidad den Hospital, mester duna credito na e tremendo trabou di Ministro Dangui Oduber cu a atende cu e plaganan cu a ataca Hospital y Cuido Medico di Aruba.
Ta cu e confiansa cu aki tin un gobenante capaz, cu logronan concreto riba su terenonan, e momento a yega pa presenta e pregunta, si Dangui Oduber no ta e persona adecuado pa crea un dimension nobo pa e base financiero di Cuido Medico.
E hecho cu Cuido Medico, e parti cu mester entrega e posibilidadnan di Salud Publico na Pueblo, mester a enfrenta atakenan severo di sucesonan, ta subraya nos pensamento original riba un Seguro Medico nacional, cu caracter obligatorio.
Pa cuminsa mester keda realistico y acepta cu den e situacionnan cu a presenta na Aruba, tur seguro medico a wordo seriamente afecta.
E pandemia covid-19 directamente a mishi na un forma inespera, cu e motibo cu mundo conoce seguronan medico cu ta pago di e debenan cu malesa ta haci necesario.
Los di e forma unico cu mester a percura pa mas fondo na forma urgente, mester mira resultadonan tambe cu e malesa a nifica riba termino largo. Ademas mester acepta cu e presencia di un base medico aceptabel na Aruba, a haci e posibilidad pa atende cu e pandemia mas factibel cu na paisnan cu no tin un infrastructura di Salud Publico manera Aruba conoce.
Covid-19, sinembargo, a deshaci di e entrada necesario pa AZV, manera documentacion awor ta confirma.
Tur seguro medico na mundo a conoce problema, pero e seguronan cu mas forsa, tabata e seguronan internacional cu un cantidad mucho mas amplio di asegurado y hasta na diferente pais, cu ta carga e seguro.
Tin mas factor cu ta diferencia un seguro local manera AZV for di un seguro internacional independiente, cu na nos opinion, ta haci necesario pa tin opcion di mas seguro medico, manera semper nos a boga.
Na nos parecer, Ministro Dangui Oduber tin e calidad necesario pa atende e posibilidad aki, sigur den un mundo di cambionan grandi, manera nos ta presenta na Aruba na caminda pa 2023.
Mientrastanto, Aruba atrobe mester aplaudi su sector di Salud Publico cu tabata e instrumento mas importante di Aruba ora morto a bira e menasa grandi pa Pueblo den e atake di Covid-19.
Sigur mester aplaudi e forma cu Ministro Dangui Oduber y tur sector di Salud Publico, a percura pa den temponan dificil, Salud Publico tabata un garantia pa Pueblo di Aruba.
Ta den e sentido aki sigur nos mester hubila ora ricibi e noticia cu ta corta e recorte di 5.5 porciento na December 2022, mientras ta studia e opcion pa 2023.
Aruba a skirbi un pagina nobo di superacion di crisis y ta duna animo pa sigui dilanti.


text:
E proyekto di reskate Hulandes den kuadro di covid 19 a bira práktikamente un diskushon di struktura estatal, outonomia, referèndum i un batayón di karta di grupitonan pa Den Haag. No tin ningun duda ku e malesa kontagioso aki a eksponé nos debilidatnan. Kiko awor? Ami ta kombensí ku solushon di nos problemanan struktural no ta bin for di kambionan konstitushonal, sino dor di akseptá ku nos tin problema, ku nos no por solushoná nan nos so i ku nos no por sigui posponé pa atendé ku nan. Mi ta den “Den Konteksto” na Tv Direct awe, 9 PM (13 yüli 2020) pa duna mi punto di bista.
Willemstad, Kòrsou


text:
Programa Moveshon Online Di 6 Siman
Usa moveshon komo remedi, kon bo ta hasi esey?
"Move pa bo bira mas fit, mas
fuerte i mas salu!"
Biba mas salu
Bira mas aktivo
Sinja tur kos tokante usa moveshon komo remedi
6 siman un programa online kon bo ta usa moveshon komo remedi
E programa ta kompletamente na hulandes
Bo ta risibi e online programa di 6 siman “Moveshon komo remedi”, lokual ta ensera e siguiente kapitulonan:
- Parti 1: E 21/7 konsepto
- Parti 2: E “Leefstijl Switch” strategia
- Parti 3: Move den anochi
- Parti 4: Subi e metabolismo
- Parti 5: Mehora e cardio vascular referiendo na edat
- Parti 6: Keda biba aktivo
Bonus materiaal:
5 kapitulo di e kurso “Moveshon komo remedi”
Extra materiaal ta e kurso di 5 kapitulo, ku ta wordu presenta por medio di un powerpoint ku voiceover. Pues sinta komodamente den bo stoel i sigi e kurso
Kapitulo 1
Introdukshon
Kapitulo 2
Homo Sapiens – di aktivo na pasivo
Kapitulo 3
E effekto di 60 anja – situashon aktual
Kapitulo 4
E resept di “Moveshon komo remedi” i e 7 konosementunan esensial
Kapitulo 5
Homo sapiens: bek den movimiento
Extra bo ta hanja un scan di estilo di bida i mas
Komo extra bo ta wordu ofrese:
- Bo mes portal di estilo di bida (leefstijl),
- E leefstijl Switch doe-box (ehercicionan, konosimentu tokante moveshon, alimento i mental),
- Posters di inspirashon basa riba e tema “Moveshon komo remedi”,
- Un online check di moveshon ku asina bo por controla bo patroon di moveshon i patroon di sport
- Bo por partisipa tambe na e Nationale Beweegonderzoek,
- Bo por calcula bo BMI,
- Anto bo por hasi uso di e web-video jena ku workout pa bo por hasi na kas pa train bo muskulonan, bo resistensia fisiko, flexibilidat i balansa.
Kiko bo ta investi?
E kosto pa e programa ta solamente Nafl. 45,-. Bo mes por hasi/sigi kada un siman e programa via di bo mes portaal. Bo ke bestel e programa? Hasi esaki riba nos website. Asina ku nos risibi bo pago, lo bo hanja dentro di 48 ora un mail ku bo login pa bo portaal.
Bo ke wordu di coach cu e online programa di 6 siman?
E ora ey bo por wordu di coach dor di un leefstijl- i vitaliteitscoach. E leefstijl- i vitaliteistcoach lo judabo:
- Jena tur e formularionan.
- Pa bo skohe lokual bo ke kambia (Leefstijl Switch).
- Sigi e programa pa un bon resultado pa bo baha di peso dor di jama bo un biaha pa siman pa 30 minuten durante e 6 simanan di e programa.
Bo ke hasi e programa no pa tene bo mes den kondishon so pero pa bo baha di peso? E programa aki ta algu pa bo.
E leeftsijl- i vitaliteits coach lo calcula pabo tambe kuanto kaloria lo bo por usa pa dia den komienso pa asina en kombinashon ku moveshon bo por baha di peso.
E kosto pa e programa i prome intake (un ora) ta Nafl. 84,95. I despues nos tin momentunan di mei ora pa Nafl. 45,-. Bo mes ta skohe kuantu biaha bo ke coaching durante e 6 siman.
Pa mas informashon i e kiko esaki ta kosta bo por tuma kontakto ku nos.


text:
Desaroyo Teritorial di Aruba 2019 (ROP 2019)
Riba 15 di januari 2019 a publica un concepto pa un Plan pa Desaroyo Teritorial di Aruba nobo. Te cu 15 di maart 2019 a brinda oportunidad pa entrega punto di bista (zienswijze). E concepto a wordo ahusta y contestacion riba tur punto di bista cu a entrega a keda incorpora den e Nota riba Punto di Bista (Nota Zienswijzen). Por medio di Decreto Nacional no. 1 di 17 di juli 2019 e Plan pa Desaroyo Teritorial di Aruba 2019 (ROP 2019) a keda ratifica.
Por download y tambe tuma nota di forma digital di e ROP 2019, e mapa, e Decreto Nacional no. 1 di 17 di juli 2019, e splicacion riba ROP 2019, e Nota riba Punto di Bista y un mapa di structura ecologico principal:
- ROP 2019
- Mapa ROP 2019
- Decreto Nacional no. 1 di 17 di juli 2019
- Splicacion riba ROP 2019
- Nota riba Punto di Bista
- Mapa di structura ecologico principal
Por tuma nota di ROP 2019 na oficina di Departmento di Infrastructura y Planificacion (DIP) tambe.
Siguientemente por haya informacion relaciona cu e prome ROP (bieu).
Durante e prome 400 aña di dominio colonial apenas Aruba a crece den poblacion; na aña 1804 tabatin 1155 habitante. Nan tabata biba principalmente di criamento di cabay y cabrito. Esaki ta e motibo cu Paardenbaai na Playa a haya su nomber. Den siglo 19 a cuminsa cu desaroyo di cultivo di aloe y a cuminsa cu poco mineria di oro y fosfaat. Aruba a crece te cu 9702 habitante na 1900.
E prome crecemento rapido di poblacion a cuminsa desde 1929 ora cu industria di petroleo (refineria LAGO) a establece na San Nicolas y banda di1950 Aruba tabatin 53.000 habitante.
Ya prome cu ceramento di LAGO na 1985, turismo den e di dos mitar di siglo pasa a bira e pilar nobo di e crecemento economico. Desde nos autonomia na 1986 turismo ta percura pa mas crecemento acelera; mientras tanto desde 2005 mas di 100.000 habitante ta biba na Aruba. Un pueblo agrario poco habita den un siglo di tempo a cambia pa un sociedad moderno soprepobla cu un nivel di prosperidad relativamente halto.
Door cu e poblacion y turismo a crece, a bira mas druk y uzo di espacio tambe ta aumenta. Tereno pa desaroya ta limita y e recursonan natural ta bou di un presion enorme. Conflicto entre biba, haci deporte, haci negoshi, recrea, traha y fiesta ta bira mas fuerte. Mas hende ta nifica mas cas, negoshi, auto y caminda, door di cual e chens pa molester ta bira mas hopi. Fila largo, desorden, holo stinki y molester di awa ta e problemanan cu ta sigui crece.
Cu crecemento continuo di e economia y e poblacion e necesidad pa coregi ta bira mas grandi. Gran parti di e pais ya caba ta urbanisa y ta solamente un parti masha chikito mes di area rural ainda ta refleha e Aruba trankil di antes.
E crecemento, segun demanda, a sigui e ruta di mas facil riba e isla, for di cual a surgi un uzo di espacio den un forma hopi plama, pa no bisa desordena.
Na 2006 e Ordenansa di Desaroyo Teritorial a bira un ley oficial pa asina por guia e proceso di uzo di tereno y espacio miho. LRO ta brinda e posibilidad pa formula un plan di Desaroyo Teritorial (ROP): un plan di maneho den cual gobierno ta fiha e desaroyo mas desea pa e siguiente diez añanan. Na final di 2008 a termina cu e prome ROP di Aruba. Y na mei 2009 el a keda stipula.


text:
A sera miles di wèpsait ku ta bende artíkulonan di imitá.
E organisashon di investigashon oropeo, Interpol a konfiská mas di 4500 nòmber di wèpsait. Via di e wèpsaitnan tabata bende produktonan di imitá. Servisionan di polis den 27 pais, entre nan Ulanda, tabata envolví den e akshon. Tabata usa e wèpsaitnan pa entre otro benta di produktonan di luho, artíkulonan di deporte i elektrónika. Te asina no tin detenshon i no tabatin entrada hudisial. Aña pasa kasi 1000 wèpsait a bai ‘offline’ den un akshon similar.
E kaso ta relashoná ku detenshonnan resien na Ulanda debí na negoshi den produktonan di imitashon. Den e dos simannan ku a pasa, polis na Ulanda a arestá diesdos persona pa motibu di nan negoshi ‘online’. FIOD, polis i duane a hasi e investigashon huntu.


text:
Gran parti di Duana di Kòrsou ta será djaweps awor.
Djaweps 26 di yanüari ta Dia Internashonal di Duana i pa e okashon akí duana na diferente pais, pa medio di un dekreto gubernamental i te kaminda trabou ta permití, lo tin un dia liber. Riba e dia duana no por duna e servisio usual di atendé importashon, eksportashon i servisio di tránsito di karga. Sierto partinan di duana lo duna servisio limitá na kliente. Ta supliká usuarionan di servisio di Duana pa tuma bon nota di e kambio temporal aki.
Na e islanan ku ántes tabata Antia Hulandes ta un tradishon pa organisá Siman di Duana ku diferente aktividat. Tur aña esaki ta tuma lugá riba un otro isla. E aña aki e selebrashon ta tuma lugá na Boneiru. Tin un parti ofisial, un parti di reflekshon riba e funshon importante di un duanero pa su pais i tambe aktividatnan deportivo i sosial. Tambe lo interkambiá eksperensianan personal i di e organisashon entre koleganan di kada isla.
Duana na Nieuwehaven lo ta será pa públiko. Solamente e parti di waf di kònteiner lo ta habrí pa tráfiko di kònteiner. Duana na Aeropuerto lo sigui duna servisio na biaheronan. E parti di Swissport, esta karga via avion, lo ta será. Lo duna servisio solamente na e parti di eksportashon di Swissport. E parti di Curinde na Zona Liber tambe lo ta será. Duana na Punda lo ta será pero a adaptá e orarionan di trabou e siman aki pa asina por sigui brinda servisio di Vigilansia i Marítimo. Pa loke ta duana na Pòstkantor, a akordá ku lo no duna servisio djaweps. Duana Kòrsou ta supliká tur kliente, deklarante, personanan ku a importá produkto i biaheronan pa tene kuenta ku e kambionan. Ta bon pa tene kuenta ku lo no por deklará ningun karga riba djaweps 26 di yanüari. Duana lo informá tur su klientenan tambe via mail i via su sistema outomatisá di karga Asycuda. Pa loke ta servisio na kliente esei ta nifiká ku gran parti lo ta será. Kaminda trabou no ta pèrmití lo tin algun adaptashon na e diferente pòstnan di Duana. Pa evitá ku klientenan ta haña nan ku sorpresa ta spesifiká aki bou e situashon di kada pòst.